
DRACUL PACALIT 


A fost un om care, după ce robotea, cât e 
ziua de mare, fără nici un rost prin ogradă, isi 
lua băţul de după uşă şi pornea la cârciumă ca 
să stea de vorbă cu cei ce, ca şi dânsul, n'aveau 
nicio treabă. 

Intro zi, după ce pierdu o mulţime de 
vreme hoinărind prin sat şi aruncând cu băţul 
după câinii ce-l fugăreau lătrând, se îndreptă 
spre casă, simțind că-l cam luase cu foame. 
Dar, cum intră pe poartă, nevasta lui, care 
era o femeie harnică şi pricepută, dar căreia 
nu-i mai tăcea gura şi-locăra din te miri ce, il 
şi luă'n pene, înfuriată. 

— Bine că ţi-ai adus aminte să mai vii şi tu 
odată acasă, bărbate. Dacă te-a adus foamea, 
apoi aşează-te la umbră şi mai cască. De-abia 
acum am pus oala la foc, căci nu-mi mai văd 
capul de-atâtea treburi.. Ba să dau de mâncare 
la vite, ba să închid porcii în cocină, ba să văd 
caprele care sar pârleazul în grădină. Ce te-ai 

face tu dacă n’as fi eu? In clipa când ai ră- 
mâne singur, nu ştiu dacă nu ţi-ai lua dăsaga 
pe umăr şi te-ai duce’n lume să nu mai faci 
umbră pământului de geaba. 

— Ia nu te mai supăra, nevastă, răspunse cu bu- 
nătate omul. Dacă n'ai pregătit încă nimic de-ale 
mâncării, nici soarele n'a coborit în scapăt. 
Până una alta, mai am ce să fac pe lângă 
casă. 

— Ce vrei să faci ? 

— Apoi mă duc să mai prăşesc la varză, căci 
după ploaia care a ţinut trei zile, s'a înmuiat 
pământul şi vreau să-l mai strâng pe lângă ră- 
dăcină. 

Se întâmplase însă ca ziua aceea să fie în- 
tr'o duminecă. Auzindu-l, nevasta se înfurie şi 
mai tare: 

— Cum, să te-apuci de prăşit astăzi dumi- 
necă ? Ba mai pune-ţi pofta'n cuiu, sărmane. 
Cine lucrează dumineca face păcat de moarte. 
Si-apoi, nici nu e timp acum de aşa ceva. 

— Eu ştiu una şi bună, că mapuc să pră- 
şesc la varză, răspunse cu îndărătnicie omul. 
Ce dacă e duminecă ? Dumineca nu mâncăm? 

— Foarte bine. Aşa faci tu totdeauna. Când ţi 
se năzare, nu-ţi mai scoate nimeni prostia din 
cap. Ai auzit ce spune preotul la sfânta litur- 
ghie, că omul e dator să lucreze toată săptă- 
mâna, iar dumineca să se odihnească. 

— Nu e mare păcat, zise iarăşi omul, dacă 

prăşesc in zi de sărbătoare un razor de varză 
de câteva palme. 

Acestea zicând, işi luă uneltele şi porni la 
camp. Săpă ce săpă şi, când s'ajungă la capătul 
răzorului, numai ce vede că se smulge din pă- 
mânt o şuviţă de fum cu miros de pucioasă, 
care se răsuci de câteva ori şi căpătă infap- 
şarea Necuratului cu coarnele în creştetul capului. 


— Hei, zise dracul rânjind, dar, ce te-o fi 
apucat  vrednicia in zi de sărbătoare, cu- 
metre ? 

— lartă-mă, drace, răspunse omul, mă tem 
să nu s'aştearnă pe vreme rea şi vream si eu 
ca orişicare să-mi fac strânsură de iarnă. 

— Bine, te iert bucuros, fiindcă orice creştin 
care lucrează dumineca, lucrează pentru mine. 
Dar ce-ai sădit aci? 

— la nişte varză, drace. 

— Si e bună varza de mâncat? 

— Foarte bună. Cui nu-i place varza? 

— Atunci să ştii că tot ce-ai sădit aci, al 
meu rămâne. 

Omul se scărpină în cap şi nu ştiu ce să ră- 
spundă la inceput. Apoi, văzând că n’are cum 
So scoată la capăt cu dracul, căută să-l imbu- 
neze, zicând : 

— Ştii ce, drace ? Să dăm verzele pe jumă- 
tate. 

— Pe jumătate? Fie. Nu sunt atât de rău 
cum spune lumea. Si ca să-ţi dovedesc că nu-ţi 
vreau decât binele, nu voiu lua decât jumătate 
din recoltă. 

— Mulţumesc, drace, pentru bunătate. Atunci, 
alege. Ori dăm răzorul pe din două, ori îţi cari 
în traistă verzele ce ţi se par mai mari, 

— Nu, răspunse dracul, eu vreau să fac altfel 
de împărţeală. Tot ce creşte deasupra paman- 
tului, să fie al meu. Tot ce rămâne in pământ, 
e-al tau. 

Bietul om nu mai avu ce să zică şi aşteptă 
până'n Octomvrie, când verzele trebuiau culese 
de pe camp. Intr’o zi, când tocmai se pregătea 
să le taie cu custura, numai ce se pomeneşte 
în faţă cu dracul, negru ca tăciunele şi cu furca'n 
mână. 

— lată-mă, zise el, am venit, asa cum ne-a 
tost vorba. 

— Bine-ai făcut, drace, răspunse omul. De 
cand muncesc şi-mi curge năduşala pe frunte, 
străduindu-mă pentru tine! Ia priveşte ce varză 
frumoasă, cu toaia cat capul boului de mare. 

Dracul, fără să mai stea pe gânduri, începu 
să scoată verzele din rădăcină, mânuind furca 
de parcă numai asta i-ar fi fost indeletnicirea 
în zilele lui. Si după ce sfârşi, văzând rădăci- 
nile câte mai rămăseseră în pământ neatinse 
de furcă, intrebă surprins ce erau acestea. 

— Ce să fie? răspunse omul. Ia nişte gulii 
care sunt foarte gustoase şi pe care le mâncăm 
cu mai multă plăcere decât am mânca foile de 
varză, pe care le dăm numai vitelor ca să se 
ingraşe. 

Dracul, ca să nu-i scape norocul din mână, 
sări intrun picior de bucurie că aflase una ca 
asta şi se grăbi să-l dojenească pe bietul om, 
zicând : 

— După cat bag de seamă, cumetre, ţi-ai 
bătut joc de mine dându-mi ce-ai avut mai prost. 
Mi-o vei plăti la anul când ne vom întâlni 
din nou. 

Omul, ca să scape mai curând de necurat, işi 
făcu semnul crucii şi dracul pieri într'un nor de 
fum, cu sacul la spinare. 

In anul următor, tot cam intr’o duminecă, 
după ce hoinări îndelungă vreme prin sat 
cu câinii după dânsul, omul se indreptă spre 
casă aproape de scăpătatul soarelui, cu obrazul 

înseninat de voioşie, parcă toată lumea ar fi 
fost a lui. 

— lar ai umblat toată ziua fără niciun că- 
pătâiu, îi strigă nevasta văzându-l intrând pe 
poartă. De n'ai bate şi. mâine drumurile, fiindcă 
ştii foarte bine că urmează să punem răsaduri 
de varză. Doar mwai să laşi ogorul nesămănat! 

— Ai dreptate, nevastă, răspunse omul. 
Aproape că-mi şi uitasem de varză. Dar, ca 
să vezi că sunt om de casă, mă voiu ducechiar 
în seara asta să pun răsadurile în pământ. 

— Cum, astăzi duminecă? Vrei să intri in 
păcat ? 

— N’avea nicio grijă. Poate că numai astfel 
pot să scap de lăcomia dracului. Azi e mare 
ospăț în casa sgârcitului de arendaş, din 
mâna căruia n'a văzut nimeni para chioară, şi 
nu mai încape îndoială că dracul trebue să-i dea 
târcoale, aşa cum face totdeauna ca să-i capete 
sufletul. 

Acestea zicând, omul porni la câmp şi se 
apucă de lucru. Dar nu trecură decât vreo 
câteva clipe şi iată-l pe drac că se iveşte dintr'un 
nor de fum, cu furca'n mână. 

— Bun lucru, cumetre! zice el. Pun rămăşag 
că si de astădată sădeşti tot varză. 

— De bună seamă, drace, răspunse omul- 
Te-aş ruga însă ca de rândul acesta să fii mai 
îndurător cu mine. 

— Voiu căuta să fiu şi-ţi voiu lua numai jumă- 

tate din recoltă. De astădată însă, mie îmi vei 
da ceea ce rămâne în pământ, iar tu te vei mul- 
tumi cu foile. 

— Ce să fac, drace? Trebue să te-ascult. 
Văd că n'am altă putere. 

Vremea trecu şi cam aproape de sfârşitul lųi 
Octomvrie omul se duse la câmp să-şi culeagă 
verzele. Dracul, care era pe urmele lui, se ivi 
în aceeaşi clipă şi, din câteva aruncături de furcă, 
răsturnă toate verzele cu rădăcinile'n sus. Dar 
văzând să rădăcinile erau mai mici decât isi 
inchipuise, era cât pe-aci să-şi schimbe hotă- 
rirea şi strigă cu necaz: 

— Foile de varză sunt cât capul boului de 
mari. Pentru ce oare rădăcinile sunt atât de 
mărunte ? 

— Apoi vezi, cumetre drace, asa a fost lăsat 
ca rădăcinile să fie mai mici decât foile. 

— Dar pentru ce nu mi-ai spus acest lucru 
mai de mult? 

— Te credeam mai deştept, drace, fiindcă 
aşa auzisem şi eucă Necuratul e deştept nevoie 
mare. Dar acum, dacă te-ai păcălit, multumeste-te 
cu rădăcinile pe care tu singur fi le-ai ales. 

— Am să te duc cu mine în iad! strigă 
dracul. 

Bietul om nu ştia ce să mai facă de frică. 
Dar căzând în genunchi, incepu să se închine şi 
dracul, urland de durere, parcă l-ar fi bătut 
cineva, pieri fără veste în fundul pământului. 


GUGUSTUC, VANZATORUL DE ACE 


A fost odată o femeie văduvă care mavea 
decât o singură fată. Şi fata asta era nespus de 
drăgălaşe, încât toată lumea se minuna de fru- 
musetea ei, dar avea un mare cusur: nu-i plăcea 
să muncească. Alte fete mai mici decât ea se 
pricepeau la toate, ajutându-şi mamele la tre- 
burile gospodăriei, pe câtă vreme Gherghina, 
căci aşa o chema, sta toată ziua cu mâinile ’n 
sân uitându-se pe fereastră. Ajunsese, închipui- 
ţi-vă, la vârsta de cincisprezece ani şi nu ştia 
nici cel puţin să coase. 

Din această pricină, mama ei o mustra zilnic 
cu cea mai mare asprime, iar atunci când o vedea 
cât e de îndărătnică şi de neinteleg&toare, it 
mai ardea şi câteva bete pe spinare. 

Intr’o zi, tocmai când Gherghina primea odată 
cu mustrările şi loviturile obişnuite din partea 
mamei sale, se întâmplă să treacă pe drum un 
fecior de craiu care se întorcea dela vânătoare. 
Era însoţit de-o oaste numeroasă şi se indrepta 

spre castelul părinţilor săi, care nu era prea 
departe. 

Auzind-o pe fata plangand, trimise un ostean 
să vadă ce se petrecea in casa prin dreptul 
căreia trecuse. Dar, ca să se incredinteze si mai 
bine de cele întâmplate, intră el însuşi în ogradă 
şi-o întrebă pe văduvă pentru ce îşi bate copila. 

— E leneşe de n’are pereche, Măria ta, răs- 
punse femeia. Nu ştie să facă nici cel mai mic 
lucru şi cât e ziua de mare stă cu ochii sgâiţi 
la fereastră si numără pietrele drumului. 

— Să fie oare adevărat? zise craiul căruia 
nu-i venea parcă să creadă. Ei bine, am s'o iau 
la castelul meu. Poate că acolo, văzându-le şi 
pe alte femei cum lucrează, se va deprinde şi 
ea să facă ceva. 

Acestea zicând, o luă pe fată cu sine şi-o duse 

a castel. 

O chemă numaidecat pe cea mai bătrână 
dintre slujitoarele sale şi dându-i-o în seamă 
pe Gherghina, îi spuse să aibă grijă de dânsa 
şi s'o înveţe să-şi petreacă vremea în alt chip 
decât uitându-se pe fereastră. 

Gherghina, când se văzu împresurată de atâta 
bogăţie, îşi uită aproape cu desăvârşire pentru 
ce anume fusese adusă la castel. Ar fi vrut, 
întradevăr, să facă şi ea ceva, dar mintea n’o 
ajuta în niciun chip şi, de îndată ce se apuca 
de-o treabă, incepea să se plictisească şi-o lăsa 
baltă. Cu toate acestea, se socotea datoare să 

rasplătească într'un fel bunătatea faciorului de 
craiu, dar nu se mângâia decât cu nădejdea 
Cavea să înceapă de-a doua zi să lucreze, ama- 
nând totul de azi pe mâine. 

Intr'o frumoasă dimineaţă, îndurerată oarecum 
că n’avea cum s'o scoată la capăt, se aşeză 
ca de obiceiu la fereastră şi rămase cu braţele 
încrucişate pe piept, ca şi cum Sar fi odihnit 


după cine ştie ce trudă. In aceeaşi clipă, zări 
un negustor trecând pe uliţă, care striga cat il 
lua gura: 

— Cine mai cumpără ace care coase singure? 

Auzindu.-l, Gherghina nici nu ştiu când cobori 
scara, şi odată ajunsă în ogradă, îi făcu semn 
negustorului să se apropie. 

2 


18 AL. LACOBESCU 


— Ce fel de marfă zici că ai? il întrebă ea. 

— Ace care coase singure, răspunse negu- 
storul. 

— Dă-mi şi mie câteva, dar să ştii că am 
să tile plătesc altădată, fiindcă n'am acum bani 
la mine. 

— Nu-ţi cer niciun ban, frumoasă copilă, ră- 
spunse cu bunătate negustorul. Alegeţi acele de 
care ai nevoie şi află că pe mine mă chiamă 
Guguştuc. Am să mai trec pe-aci peste şase 
luni şi dacă în ziua hotărită mai să-ţi aduci 
aminte de numele meu, să ştii c'am să te iau 
cu mine. 

Fata se grăbi să ia acele şi să se urce în 
odaia ei. Aci, după oarecare pregătire, incepu 
să lucreze si din mâna ei ieşiră lucruri atât de 
minunate încât toată lumea din castel o lăudă 
spunând că nu şi-ar fi închipuit vreodată ca o 
leneşe să fie în stare de atâta pricepere. 

Craiul însuşi, chemat în cea mai mare grabă, 
rămase uimit când văzu aşa mandrete de lucruri, 
şi mulţumit acum de hărnicia ei, pe lângă c’o 
ştia neasemuit de frumoasă, hotări s'o ia de 
nevastă. 

Astfel, mulţumită acelor fermecate, Gher- 
ghina era acum pe deplin fericită. Dar fericirea 
ei n’avea să dăinuiască indelungă vreme. Zilele 
treceau una după alta, şi cu ele săptămânile şi 
lunile, şi ea se gândea necontenit la negustorul 

care-i vânduse acele si-al cărui nume il uitase 
din prima zi. 

Işi bătea capul ziua şi noaptea si ‘repeta in 
gând toate numele pe care le auzise rostin- 
du-se, dar totul era zadarnic. Le puse pe femeile 
ce-i ţineau tovărăşie să-i spună numele părinți- 
lor, al fraţilor şi-al rudelor, dar niciunul nu se 
potrivea cu numele blestemat al vânzătorului 
de ace. 

Şi'n acest timp, clipa hotăritoare se apropia. 
Omul care-i vânduse acele avea să se ivească 
într'o bună zi, şi dacă nu şi-ar fi adus aminte 
de numele lui, avea s'o ducă cu sine pe cine 
ştie ce cărări necunoscute. 

Gherghina era atât de amărită şi de nelini- 
ştită, încât ajunse să bage de seamă şi craiul că 
fata nu era in toate apele sale. O întrebă ce 
are, dar ea nu ştiu ce să răspundă, intorcandu-si 
privirea în altă parte. 

Trecuseră cele şase luni din clipa când dăduse 
ochi cu negustorul şi mai era o singură zi până 
la ivirea acestuia. Aşa dar, lucrurile ajungeau 
la sfârşit şi ea tot nu putea să-şi amintească 
numele aceluia care avea s'o smulgă din mijlo- 
cul atâtor bogății şi s'o ducă departe, într'o 
lume care-o înspăimânta numai gândindu-se la 
dânsa. 

In ultima zi,: când se reintoarse acasă, craiul 
băgă de seamă că biata Gherghina era şi mai 

amărită ca de obiceiu. El, care isi petrecuse 
vremea la vânătoare in chip minunat, ii spuse 
ca s'o mângâie, crezând că numai astfel putea 
să-i alunge gândurile negre: 

— Imi pare rău că nu te-am luat cu mine la 
vânătoare. Ai ti văzut lucruri care te-ar ti mul- 
tumit pe deplin şi te-ai fi veselit împreună cu 
noi. 

— Crezi una ca asta? intrebă cu nepăsare 
Gherghina. Si ce anume ar fi fost in stare să 
mă bucure ? 

— Mai întâi, zise craiul, trebue să ştii c'am 
întâlnit pe drum un omulet foarte caraghios, 
care ţipa cat il lua gura şi juca ’n pulbere de-i 
curgea sudoarea şiroaie de pe frunte. 

— Si ce spunea? întrebă din nou Gherghina, 
mai mult să tacă pe placul craiului, care avea 
obiceiul să-şi povestească totdeauna întâmplările 
dela vânătoare. 

— După ce se oprea din joc, reluă el, începea 
să cânte astfel: 


Hei, oameni buni, îmi faceţi loc odată, 
Căci mâine la castel m'aşteaptă-o fată. 
De nu-şi va aminti de Guguştuc, 

Cu mine ’n alte părţi pe sus o duc. 


De îndată ce auzi numele de Gugustuc, Gher- 
ghina incepu să râdă cu hohot. Bătea din palme 

cu cea mai mare voioşie şi sărea prin casă 
strigând: 

— Gugustuc! lată un nume care într'adevăr 
te face să te prăpădeşti de ras! Gugustuc! Gu- 
guştuc! 

Avea şi de ce să râdă frumoasa Gherghina, 
fiindcă numai în clipa aceea auzi rostindu-se 
numele pe care îl căuta de atâta vreme şi care-i 
muncise gândul zile şi nopţi în şir. 

Hei, acum putea să vină negustorul de ace. 
Numele lui i se întipărise 'n minte in aşa fel 
ca să nu-l mai uite niciodată. 

A doua zi, în revărsatul zorilor, îl şi zări 
dând târcoale pe dinaintea castelului, cu boc- 
ceaua in spate, strigând cu voiosie, incredintat 
pesemne că lucrurile aveau să se petreacă 
după gândul său: 

— Cine mai cumpără ace? Ace de cusut 
care impung singure! 

Dar nu cu mai puţină voioşie, mulţumită în 
acelaşi timp că putea să scape din încurcătură, 
Gherghina se ivi la tereastra pe care-o des- 
chise, strigând: 

— Te-am auzit, te-am auzit, negustorule Gu- 
gustuc! Iatd-ti banii pentru acele cumpărate 
acum şase luni şi cată să părăseşti numaidecât 
aceste meleaguri, dacă vrei să nu ţi se dea şi 
câteva bețe pe spinare. Lasă-ne “n pace, Gu- 
guştuc ! Acum nu mai avem nevoie de tine. 

Omuletul, mâhnit că lucrurile ieşiseră altfel 
de cum îşi pusese ’n gând, se duse pe-aci încolo 
şi poate că mai umblă şi astăzi strigând pe 
ulii: | 

— Ace de vânzare! Ace de vânzare! 


TOT VULPEA MAI SIREATA 


Apoi să vedeţi, dragi copii, ce-a fost in stare 
să facă blestemata de vulpe care sa ţinut tot- 
deauna numai de rele şi-a cărei lăcomie a fost 
paguba atâtor oameni. Aţi auzit şi voi, de 
Vunăseamă, vorbindu-se de această cumătră şi- 
reată, care intr’o zi l-a făcut pe bietul corb să 
scape casul din cioc ca să-i arate că şi el are 
glas. Ba aţi mai auzit că n'a fost ogradă prin 
care să nu-şi fi plimbat coada adulmecând pe 
lângă cotete, fără să mai spunem că i-a venit 
de hac şi pescarului care îşi ducea marfa la 
târg şi care-o asezase în vârful căruţei, chipu- 
rile să-i păzească peştii să n'o ia la fugă pe 
bătătură. 

Sä vedeţi acum ce-a fost în stare să facă 
această cumătră, pentru care nici ghiarele ursu- 
lui, nici colții lupului nau însemnat mai mult 
decât o pişcătură de purice. 

Intr'o zi de vară, când era asa de mare căl- 
dura încât ai fi zis că şi pietrele sunt gata să 

crape, vulpea avea nişte treburi peste un deal 
si fiindcă mai de vreme avusese de robotit pe 
aproape de vizuină, isi făcu socoteala să por- 
nească la drum cam pe la amiază, când vipia 
soarelui scălda pământul de-ai ti zis că până si 
albia râurilor e plină de jărăgai. 

Neavând încotro, o luă la sănătoasa, căutând 
să se furişeze mai mult pe la umbră, cu toate 
că drumul era tare anevoios şi cărările treceau 
peste hârtoape greu de străbătut.. Merse vul- 
pea ce merse, târindu-şi coada stufoasă printre 
mărăcini, când simţi deodată că-i arde o fla- 
cără puternică în pântece şi-o chinuia o sete de-i 
venea să leşine. Apă, nicăieri. Parcă toate 
izvoarele din lume sar fi ascuns sub pământ, 
inadins ca biata vulpe să nu-şi răcorească botul 
măcar cu câţiva stropi. 

„Dacă nu dau peste un izvor, îşi zise cu- 
mătra, nu ştiu ce-are să se ’ntample cu mine. 
Simt că mi se taie puterile şi-mi atârnă coada 
de parc’ar fi de plumb.“ 

Intr'adevăr, i se lipise limba da cerul gurii 
şi pe măsură ce gonea din răsputeri, doar, doar 
o da peste o apă, setea o chinuia şi mai ne- 
cruţătoare, făcând să-i sticlească ochii ca la 
drac şi intorcandu-i matele pe dos. 

După nu ştiu câtă alergătură, iată că într'o 
margine de drum zăreşte o fântână cu două 
găleți legate la un capăt şi la celălalt al unui 
lanţ ce se mişca in sus gi in jos pe scripete. 

In timp ce una din găleți se cobora in fântână 
să se umple, trăgeai de lant şi se ridica cea- 
laltă până aproape de ghizduri, şi aceasta tot 
plină. Aşa că amândouă găleţile se ridicau şi 
se coborau după trebuinta. 

Vulpea, care e ştiut că e şireată nevoie mare, 
oricât era ea de însetată, rămase pe gânduri 
un răstimp, întrebându-se în ce chip ar fi putut 
s'o scoată mai bine la capăt. Vedea o găleată 
goală deasupra fântânii şi ştia că dac’ar fi tras. 
de lanţ, lesne i-ar fi fost s'o scoată pe cealaltă 
plină. Dar mavea nici atâta putere şi nici nu 
se incumeta să se apuce de un lucru la care 
nu se pricepea şi care nu i-ar fi fost de folos 
decât să cadă in fântână. Atunci, ce să facă? 
Sa se urce in găleată ţinându-se strâns cu la- 
bele de lanţ, şi să coboare. Foarte bine. Dar 
cine apoi ar mai fi scos-o afară ? 

Cumpăni îndelung şi nu-i venea să ia niciun 
fel de hotărire. Dar setea o chinuia parcă şi 
mai cumplit din clipa când se apropiase de fân- 
tana. La urma urmei, decât să crape de sete, 
tot era mai bine să coboare în adânc şi poate 
că, prin cine ştie ce noroc, ar fi venit cineva 
să, tragă de lanţ şi s'o scoată din fântână. 

Aşa că, fără să maistea pe gânduri, cumătra 
vulpe făcu ce făcu şi se așeză în găleată şi 
cât ai bate din palme se pomeni în fântână. 
Apa era limpede şi rece şi ’n jur era o răcoare 
de-ţi venea să sburzi de bucurie, oricât ai fi fost 

de obosit. Vulpea isi vari botul în unda de 
clestar şi sorbi apa c'o poftă pe care n’o mai 
simtise niciodată. Apoi, după ce-şi linse mu- 
stăţile, se trase de-o parte întrun ungher şi lä- 
sându-se pe coadă, se întreba în ce chip i-ar fi 
fost acum în putinţă să iasă din fântână. 

„Nu se zăreşte pe câmp ni" tipenie de om, 
îşi zise cumătra îngândurată. Şi chiar dac'ar 
trece vreun om cu carul şi-ar vrea să-şi adape 
boii, aş scăpa eu teafără din mâna lui. urcân- 
du-mă în găleată şi ţinându-mă cu labele de 
lanţ ? Dac’o fi cumva vreunul căruia i-am ster- 
pelit găinile din poiată ? Atunci să mai vezi 
bâtă pe spinare şi junghietură sub barbă. Nu, 
mai bine s'aştept. Poate că ’n alt chip voiu 
găsi mijlocul să scap din încurcătură.“ 

Şi, până una alta, se mai răcori cu câteva 
inghitituri de apă, hotărită să nu se dea bătută 
cu una cu două. 

„Cu toate astea, isi zise ea după câteva clipe, 
câtă vreme am să stau aci si dacă nu-mi va fi 
în putinţă să scap în niciun chip? Văd că nu-mi 
rămâne decât să mor, ca o păcătoasă ce sunt, 
fiindcă asa imi trebue. S'ar fi cuvenit să mai 
rabd. Nu era să mă -ia dracu’ dac’as mai fi 
făcut o bucată de drum până ce-aş fi dat peste 
un pârâu. Trebuia să mă cobor în fântână, 
când nici omul, cât e el de om, nu se încumete 
să-şi dea drumul in întunerecul acesta ?“ 

Ce să facă biata vulpe şi cum s'o scoată la 

capăt ? Isi bătea capul în toate chipurile, dar 
cât era ea de şireată, de rândul acesta nu găsea 
nimic in stare s’o incredinteze pe deplin că 
ştia să născocească fel şi fel de isprăvi mai 
dihai decât toate celelalte vieţuitoare. 

„Sunt o proastă, se mustră ea cu asprime, 
o proastă cum nici nu mi-aş fi închipuit. De 
abia acum îmi dau seama că nu e nimic de 
capul meu. Mai întâi, nu trebuia să cobor în 
fantână. Si mai 'nainte de-a cobori, nu trebuia 
să-mi fac socoteala prin ce mijloc am să mai 
pot ieşi afară ? Şi când te gândeşti că pornisem 
după treburi! Da, mi-am adus aminte şi de 
treburi acum. Iată, de rândul acesta am făcut 
una şi mai bună, poate cea mai de ispravă din 
toate. N’o fi cumva cea din urmă? Pentru 
câteva nghifituri de apă, m'am osândit de 
bunăvoie să putrezesc în fundul unui put. Ah, 
jreşte-mi-ar urechi de măgar, căci tare mai 
sunt neroadă !“ 

Aşa se tânguia biata vulpe, de-i venea să şi 
plângă de necaz. Dar în aceeaşi clipă auzi un 
car scârţâind. De bună seamă, vreun ţăran 
care se ducea la târg, se oprise să-şi adape 
boii. Cumătra vulpe se grăbi să sară din gă- 
leată şi să se ascundă în ungherul cel mai în- 
tunecos, de teamă ca nu cumva omul să cate 
în fundul fântânii şi să dea cu ochii de dânsa. 

După câteva clipe nu se mai auzi niciun 
sgomot. Vulpea ieşi din ascunzătoare şi se 

propti în coadă, ca si mai ’nainte, fără 
niciun folos. Mai veniră şi alţii să scoată apă 
din fântână; găleţile se ridicau şi se coborau 
una după alta; ea însă nu îndrăsnea să se urce 
în niciuna, temându-se să nu dea ochi cu cine 
ştie ce vrăimaş căruia îi pricinuise neajunsuri 
furându-i găinile. Aşa trecu ziua şi noaptea 
cobori din văzduhuri ca o ceaţă neagră, fā- 
când atâta intunerec în fundul putului incât 
vulpea nu putea să-şi mai vadă nici laba, dacă 
i-ar ti trecut prin minte să-şi mai netezească 
mustatile. 

Departe, cine ştie unde, incepuseră să cânte 
cocoşii, dând de veste că se apropie de miezul 
nopţii. Vulpea, chinuindu-se şi mai cumplite 
se scărpina în ceafă intrebandu-se ce-i rămânea 
de făcut; îşi smulgea părul din coamă de ciudă 
şi-ar fi fost în stare să se vândă dracilor pentru 
toată vieata, numai să scape odată din încurcă- 
tură, Se socotea nevrednică de-aci "nainte să 
se mai atingă de-o curcă sau de-o găină. Isi 
uitase aproape cu desăvârşire că se afla in 
cea mai mare primejdie şi scheunând din răs- 
puteri, se izbea cu capul de pereţii fântânii, 
blestemându-şi coada stutoasă din pricina căreia 
n’avea cum să se invârtească în ungherul 
posomorit. Dar cine putea s'o audă in clipa 
aceea, când nici tipenie de om sau de dobitoc 
nu făcea să se scuture de povara liniştei întin- 
derea pustie ? 

Si totusi, dragi copii, spre norocul cumetrei 
noastre, se găsi cineva care s’o audă. La în- 
ceput, nu putu să desluşească de unde venea 
strigătul şi nici n'avea cum să înţeleagă ce 
spune vulpea. Dar numaidecat ii recunoscu 
glasul şi cumătrul lup, căci: el era, se apropiă 
cu paşi rari de fântână, ascutindu-si auzul şi 
nustăcind cu oarecare ingrijorare. ` 

In această vreme, luna se ridicase tocmai sus 
in slava cerului, cam de-asupra fântânii, şi 
chipul ei rotund se oglindea pe deplin in apa 
liniştită şi limpede, astfel că, dac’ai ti privit mai 
We-aproape, ţi se părea c'ar fi o roată de cas- 
caval aşezată pe-o masă. 

~ Cine strigă acolo? întrebă lupul, apro- 
piindu-se şi mai mult de marginea putului. Nu 
cumva eşti tu, cumătră vulpe ? Dar cu cine stai 
de vorbă si ce naiba cauţi în groapa aceasta 
la puterea nopţii? 

Vulpea, bucuroasă că în sfârşit dăduse peste 
un prieten, se grăbi să răspundă: 

— Eu sunt, cumetre lup, şi stau de vorbă 
singură. Imi ziceam că, dacă norocul mi te-ar 
scoate ’n cale, te-aş face părtaş la un ospăț cum 
mai mai pomenit. Dar văd că nu ţi-a trebuit 
mult până să-mi dai de urmă. Ia pleacă-ţi botul 
peste marginea fântânii şi priveşte spre mine 
Ma vezi aci? Dar această roată de caşcaval o 
vezi ? O adevărată minune nu altceva. Ei bine, 
ce-ai zice dacă te-ai ospăta cu mai mult de ju- 

mătate ? Eu m'am şi Săturat şi, drept să spun, 
aşa bunătate rar se poate întâlni. Am să-ţi po- 
vestesc altădată in ce chip am izbutit s’o pun 
deoparte şi pentru ce m'am grăbit s'o ascund 
in put. Ca să mănânci acolo afară, mă tem să 
nu te vadă cineva şi să mai dăm de bocluc. 
Aci nu te supără nimeni, masa e gata pregă- 
tită şi lângă roata de caşcaval ai să găseşti 
nişte apă proaspătă în stare să scoale şi morţii 
din groapă dacă le-ai da să guste. 

Lupul, care e cel mai nes&tios dintre dobi- 
toacele pădurii, simţi că-i lasă gura apă. Isi 
trecu de mai multe ori limba peste bot şi fiind- 
că avea totdeauna încredere în cele ce-i spunea 
vulpea, o întrebă numaidecât : 

— Dar cum să fac să cobor în fântână, cu- 
mătră ? 

— Ce, răspunse şireata prefăcându-se bucu- 
roasă că-l întâlnise pe lup, nu vezi găleata pe 
care-am pus-o inadins pe scripete ca să poţi 
cobori mai lesne ’n fântână? Aşează-te intr’insa 
şi ţine-te cu labele de lant. De rest mă îngri- 
jesc eu. Aşa ceva nu i-ar fi trecut nimănui prin 
minte. Auzi, să te-aşezi in găleată şi cât ai 
clipi din ochi să te pomeneşti în fundul putului ! 
Unde-ai mai văzut una ca asta? Dă zor, cume- 
tre lup, căci n'avem timp de pierdut. 

Lupul, prost şi încrezător, mai cu seamă că 
simţea o foame într'adevăr de lup, nu mai stătu 

pe gânduri şi se urcă în găleată, incolacindu-st 
labele dinainte în jurul lanţului. 

Si-acum, dragi copii, socotesc că puteţi foarte 
lesne înţelege că, în timp ce lupul cobora in 
puț, vulpea, urcată in cealaltă găleată, urca. 
mereu spre ghizduri, astfel că in clipa cand 
cumătrul lup dădu cu coada de apă, sireata lui 
prietenă făcu o săritură şi ajunse drept în gura 
jghiabului din preajma fântânii. 


— Poftă bună, tovarăşe ! îi spuse ea lupului. 

— Dar nu văd nici urmă de caşcaval, cumă- 
tră, strigă lupul din fundul pufului. 

— Nu vezi? Atâta pagubă! Şi eu care-aveam 
de gând să-ţi arunc un cuţit ca să tai caşcava- 
lul felii! Dar dacă zici că nu vezi nimic, apa e 
aproape. Răcoreşte-ţi limba şi mai aşteaptă, asa 

cum am asteptat si eu, gi tine minte un lucru, 
cumetre: in clipa când vei auzi că trece cineva 
pe lângă fântână, roag4-l să te scoată din in- 
curcătură si lasă-l să putrezească ’n fund până 
ce va veni altul să-l scoată şi pe dânsul. 

O să mă întrebaţi, dragi copii, ce-a făcut 
bietul lup in put şi când a scăpat de-acolo? 
Asta n'o ştiu nici eu deocamdată, dar în clipa 
când voiu afla. nu vă indoiti că am să vă spun 
totul. 


BATUL FERMECAT 


Un cerşetor, căruia lumea ii spunea Prăjină- 
Lungă, din pricină că era înalt şi deşirat, slab 
ca un ogar şi sărea când mergea de-ai fi zis 
că pământul îi arde sub picioare, porni intr’o 
zi pe uliţa cea mai dosnică a oraşului cu gând 
să mai capete ceva de mâncare. Cum mergea 
el aşa, bălăbănindu-şi mâinile şi căutând cu pri- 
virea prin praful drumului, ca şi cum acolo s'ar 
fi aflat o masă încărcată cu bunătăţi la care 
m'avea decât să se aşeze ca să mănânce, iată 
că zăreşte intrun şanţ un băț noduros şi inco- 
voiat la vârf, pierdut pesemne de cine ştie ce 
drumet. 

— Hei, asta e tocmai ceea ce-mi trebuia, îşi 
zise Prăjină-Lungă ridicând băţul de jos şi 
ştergându-l de praf. Tot sunt eu nemâncat pe 
ziua de azi încât de-abia mă mai tin picioarele. 
Mă voiu sprijini în b&tul acesta şi voiu ajunge 
poate mai repede la capătul ulitei, unde cunosc 
o femeie milostivă care imi va da un codru de 
pâine. 

Acestea zicând, porni mai departe rezemân- 
du-se in bat şi iutind pasul ca şi cum la capătul 
drumului l-ar fi aşteptat toate bunătăţile din lume. 

Merse ce merse şi după. câtăva vreme zări 
într'o curte largă, umbrită de copaci înalţi, o 
masă întinsă pe care fuseseră aşezate farturii 
încărcate cu bucate alese, sticle cu vin şi po- 
meturi de tot: felul. Mesenii, bucuroşi de  înde- 
stulare, stăteau de vorbă stergându-se la gură 
şi parcă se odihneau un răstimp ca să se apuce 
să mănânce din nou, căci, slavă Domnului, bu- 
cate mai erau încă destule. 

— Uite, la una ca asta nu m'aş fi așteptat, 
îşi zise iarăşi în sine Prăjină-Lungă, cu privirea 
aţintită asupra belsugului de pe masă. Dacă cel 
puţin vreunul dintre meseni ar avea inimă bună 
să-mi dea şi mie o bucată de friptură şi-un pa- 
har cu vin. 

Dar, în timp ce da să intre pe poartă cu pă- 
lăria 'n mână, unul dintre meseni, care părea 
să fie stăpânul, începu să-l ocărască, zicând: 

— Pleacă şi lasă-ne'n pace! Nu-ţi dăm nimic! 

Dar bietului Prăjină-Lungă nu-i ardea de 
ducă. Rămase pironit in loc, ca şi cum ar fi 
prins rădăcini în pământ, şi se uita cu jind la 
bunătăţile de pe masă, proptindu-se în băţul 
noduros, când cu o mână, când cu cealaltă. 
Atunci, văzând atâta obrăznicie, stăpânul casei 
asmuti câinele care se năpusti spre poartă lä- 
trând cu furie. 

Prăjină-Lungă, de teamă ca nu cumva câinele 
să-i sfasie şi ce bruma de sdrente îi mai aco- 
pereau trupul deşirat, vru s'o ia la fugă. Dar 
în aceeaşi clipă, băţul, pe care acum îl ţinea 
sub braţ, îi scăpă ca prin minune şi iată-l cro- 
indu-i câinelui pe spinare lovituri fără număr. 
Câinele, un dulău roşcat, căută să se ascundă 
în cea mare grabă sub masă, schelălăind. In 


acest timp, băţul, care pesemne era fermecat, 
se năpusti asupra mesenilor, croindu-l mai întâi 
pe stăpân, apoi pe rând pe toţi ceilalţi, care se 
împrăştiară prin grădină ca puii de potârniche. 

In goană, masa fu răsturnată, bucatele se ri- 
sipiră pe jos, paharele se sparseră şi nimic nu 

mai rămase teafăr din ospatul pregătit cu mare 
cheltuială. 

Buimac şi înfricoşat de această întâmplare, 
Prăjină-Lungă auzi un glas prin apropiere, 
care spunea: 

„Aşa sunt pedepsiţi cei fără inimă care nu 
se milostivesc de oamenii săraci şi flămânzi“. 

Şi'n aceeaşi clipă, cerşetorul îşi simţi buzu- 
narele şi traista pline doldora cu bucăţi de 
pâine şi de friptură, ba şi cu câteva prăjituri 
pe deasupra. Porni la drum şi se ospătă din 
belşug, mulţumit de cele întâmplate şi mai cu 
seamă că avea la îndemână un băț fermecat in 
stare să-i aducă pe de-a-gata tot felul de bu- 
nătăţi. 

Merse ce merse şi ajunse la capătul ulitei 
unde era şcoala. Copiii, care tocmai atunci ieşi- 
seră din clasă, văzându-l atât de jerpelit şi de 
lung, începură să-l ocărască. Mai erau însă 
printre dânşii şi băieţi cuminţi care îşi vedeau 
de drum, ţinându-se de mână. Câţiva dintre cei 
mai răutăcioşi, îl trăgeau de haină, căutând să-i 
smulgă băţul pe care îl avea sub braţ. Dar în 
aceeaşi clipă, batul năsdrăvan începu să-i cro- 
jască pe spate şi pe umeri, pedepsindu-i pentru 
fapta lor urâtă. 

Prăjină-Lungă, mulțumit că şi de astădată 
scăpase din încurcătură, îşi dădu seama ce lu- 
cru de preţ găsise în marginea drumului şi îşi 

făcu socoteala ca de-aci "nainte să se folosească 
in orice chip de puterea batului fermecat. 

— Hei, îşi zise el, cine-ar mai îndrăsni acum să 
se ia la trântă cu mine şi să stea’n cumpănă, 
atunci când eu i-aş porunci să facă aşa şi nu 
alttel ? De azi încolo am să beau şi-am să mä- 
nânc oricând voiu avea plăcere, fără să mai 
cerşesc pe la porţile oamenilor şi fără să mai 
fiu silit să 'ndur asprimea unora şi muşcătura 
câinilor scăpaţi din lant. Zău aşa, maş îi crezut 
să dea vreodată un astfel de noroc peste mine. 
lată-mă bogat fără să mă fi gândit. Voiu trăi 
ca un boier de-aci ’nainte ! 

Şi pentru ca nu cumva puterea băţului fer- 
mecat să se irosească în zadar, porunci să i se 
ridice o casă înaltă în mijlocul unei grădini în- 
cărcată cu tot felul de pomi roditori. După 
aceea, ca să nu mai umble pe jos prin praful 
drumului, printre câinii ce-i arătau colții la fiece 
cotitură a uliţei, trimise să i se aducă otră- 
sură încăpătoare la care erau înhămaţi doi cai 
de toată frumuseţea. Se îmbrăcă apoi cu hainele 
cele mai scumpe, aşa că nu l-ai fi putut deosebi 
de boierii la porţile cărora cerşise până mai 
acum câtăva vreme. 

Boier Prăjină-Lungă, schimbat din cap până'n 
picioare, cu bani în buzunar şi plimbându-se 
zilnic în trăsură, tinea în ruptul capului să nu-i 
mai amintească nimeni de sărăcia lui de odi- 
nioară, astfel că nu-i mai băga in seamă pe cei 

şi când m'ar fi răbdat niciodată de foame şi nici 
mar fi trăit în rândul calicilor. 

Intr’o zi puse să i se pregătească un ospăț 
minunat. I se aduseră la masă toate bunătăţile, 
din care nu se înfruptase nici când şi pe care 
nici nu şi-ar fi putut închipui că le poate avea 
cineva, oricât ar fi fost de bogat. 

— Acum, îşi zise elcu mulţumire, voiu mânca 
şi voiu bea de unul singur, bucuros că totul imi 
vine pe de-a-gata şi că nam să mă mai tem 
de ziua de mâine. Şi dacă se va ’ntampla ca 
vreun cerşetor să treacă pe uliţă şi să-mi ceară 
de pomană, îl voiu alunga fără milă, aşa cum 
alţii m'au alungat pe mine atunci când umblam 
flămând şi fără un ban în pungă. 

Ceea ce şi făcu. Se ospătă impărăteşte, când 
zări în poartă o biată femeie sărmană care ceru 
să-i dea o coajă de pâine, spunând că-i mor 
copiii de foame. 

— Fie-ti milă, îngână femeia, copiii mei mau 
mâncat nimic de două zile. 

Dar Prăjină-Lungă se făcu foc şi pară şi po- 
runci slugilor să gonească femeia, strigând: 

— Nu pot să mă ’ndestulez liniştit în casa 
mea fără să fiu turburat de toţi aceşti nemer- 
nici ce rătăcesc pe drumuri fără căpătâiu şi cer 
de pomană numai fiindcă nu le place să mun- 
cească ? 

Slugile se năpustiră în cea mai mare grabă 

spre poartă ca s’alunge femeiea care spunea 
că-i mor copiii de foame. Dar in acelaşi timp, 
băţul fermecat, care fusese pus la păstrare în 
cel mai tainic ungher al casei, se smulse nu- 
maidecât din ascunzătoare şi fără să mai ţină 
seamă că boier Prăjină-Lungă îi era stăpân, în- 
cepu să-i care cu nemiluita lovituri pe spinare 
până ce bietul om se văzu silit să-şi caute scă- 
pare sub masă. Slugile, îngrozite şi ele, se 
fimprăştiară care şi incotro. Masa incărcată cu 
toate bunătăţile pieri ca prin farmec, casa se 
nărui de nu mai rămase nici urmă dintr'însa şi 
Prăjină-Lungă se pomeni in mijlocul ulitei, îm- 
brăcat numai în sdrente si cu traista goală la 
şold. 

„lată, zise atunci un glas venit parcă de sus, 
în ce chip sunt pedepsiţi toţi acei ce nu sau 
cumintit în ceasurile de suferință si nu dau din 
putinul ce au săracilor atunci când belşugul le 
indestulează casa |“ 


COTOFANA 


A fost odată o fetiţă cu suflet bun şi milos, 
care nu-şi supăra niciodată părinţii şi pe care o 
iubea toată lumea pentru purtările ei frumoase 
astfel că se dusese vestea până la mari de- 
părtări de cumintenia ei. 

Avea părul bălai ca spicele de grâu când 
sunt aproape de seceră, şi era blândă ca un 
miel. Pe măicuţa ei o asculta cu cea mai mare 
supunere, iar atunci când tatăl ei se intorcea 
dela pădure sau dela munca câmpului, obosit şi 
plin de praf, îi făcea semn de departe cu mâna 
şi pornea în fugă să-i iasă înainte. li săruta mâna 
şi porneau împreună spre casă, plini de voioşie, 
astfel că bietul părinte în clipa aceea îşi uita 
de toate grijile şi numai simţea parcă nici oboseala 
după o zi de trudă. 

Dacă se întâmpla ca fetiţa să întâlnească pe 
drum un cerşetor, se lipsea de bucata de pâine 
pe care o avea înfăşurată în şorţuleţ, ori ii 
aducea mere şi prune pe care frăţiorul ei se 
grăbea să le culeagă din grădină. 

Nu departe de casa lor se afla o troiță, la 
umbra căreia susura izvorul ce-şi picura apele 
în ştiubei. Fetiţa se ducea deseori acolo şi privea 
îndelung la Maica Domnului cu pruncul în braţe, 
ce purta pe faţă un zâmbet de milostivire. Cu- 
legea flori pe care le aşeza aproape de mâna 
Preacuratei şi se ruga în gând să le dea sănă- 
tate pălinţilor şi frăţiorilor ei şi să-i ajute să 
crească mare ca s’ajute cu sprijinul ei neajun- 
surile oamenilor. 

Alteori, umblând singurică pe cărările grădinii, 
îşi amintea de un cântec pe care îl auzise din 
gura copiilor, căci ea nu fusese incă dată la 
şcoală, şi-atunci, odată cu păsărelele ce se fugă- 
reau printre frunze, umplea grădina de cântec, 
urmărindu-le ciripitul şi socotindu-le surorile ei 
mai mici. 

Auzind de cumintenia acestei fetiţe, o mo- 
şiereasă din apropiere, care avea şi dânsa o 
fetiţă de aceeaşi vârstă, trimise s’o cheme şi-o 
mângâie cu bunătate pentru frumoasele ei purtări, 
spunându-i că putea să vină oricând la conac, 
unde, ca două prietene, fetiţele se puteau juca 
împreună in ogradă şi prin grădină. In afară 
de asta, îi dărui şi câteva lucruri ce-i erau de 
cel mai mare folos, ştiind că părinţii ei nu prea 
erau oameni cu dare de mână. 

Intâmplarea făcu. insă ca moşiereasa să aibă 
ca îngrijitoare o femeie rea şi slută, care tuna 
şi fulgera pentru cel mai mic lucru. Avea un 


DRACUL PACALIT 43 


nas ascuţit, o frunte îngustă şi doi ochi mici 
duşi în fundul capului, care iscodeau fără pre- 
ged, căutând parcă să vadă ce rău ar mai fi putut 
să facă. 


Această ingrijitoare avea şi ea două fete, 
rautăcioase şi neastâmpărate, care se urcau prin 
pomi ca să rupă crengile şi roadele şi din 
această pricină moşiereasa nu le îngăduia nici- 
odată să se joace cu fetiţa ei. 

Mama celor două fete, de necaz că fetiţa cu- 
minte era primită în casă cu bunăvoință, o privea 
totdeauna cu duşmănie şi, ba încuia poarta ca 
să n'o lase să intre, ba asmutea câinele asupră-i 
aszunzându-se pe după coşare împreună cu fetele 
ei. Intr’o zi le îndemnă pe acestea să fure din 
casa stăpânei un lucru de preţ, socotind că în 
acest chip bănuiala avea să cadă asupra fetiţei 
care, odată prinsă, avea să fie alungată din 
casă. 

Altădată, in timp ce fetiţele se jucau de-a-baba- 
oarba prin ogradă, din pricină că era prea 
cald, fetiţa cuminte îşi lăsă hainuta atârnată la 
fereastra odăii în care locuia ingrijitoarea. 
Aceasta, bucuroasă că acum avea prilejul să se 
răzbune aşa cum de mult îşi pusese în gând 
luă hăinuţa din cuiu, ii cesfăcu binişor căptuşala 
şi ascunse  năuntru un inel foarte scump pe 
care îl furase din odaia stăpânei. lar după aceea 
puse hăinuta la loc şi aşteptă să vadă ce avea 
să se intample. 

Seara, fetiţa plecă acasă, fără să-i fi trecut prin 
minte că în urma ei se urzeau lucruri menite 
s'o coboare în ochii acelora care o primiseră cu 
bunătate deplină. In acest timp, moşiereasa băgă 
de seamă că lipsea inelul pe care il pusese pe 
măsuţa de lângă oglindă. O chemă pe ingriji- 
toare si incepu s'o certe, ştiind că fetele ei 
aveau urâtul obicei să dosească lucrurile din 
casă de indat& ce vedeau uşa deschisă. 

— Buna mea stăpână, spuse atunci îngriji- 
toarea, fetele mele sunt nevinovate. Dar am 
zărit-o pe fetiţa care vine zilnic aci, dând tår- 
coale m&sutei unde se afla inelul. 

Trimiseră atunci să cheme fetița. O între- 
bară dacă ştia ceva despre inel, dar ea răspunse 
cu lacrimi în ochi că nu ştia nimic. Căutând-o 
prin buzunare şi pipăindu-i hăinuţa, îngrijitoarea 
se prefăcu un răstimp că nu găseşte nimic la 
dânsa, dar în cele din urmă lăsă să-i scape un 
strigăt de mulţumire, vârindu-şi degetul pe sub 
căptuşală, unde ea singură ascunsese inelul. 

— Am spus eu că fetele mele sunt nevino- 
vate. Uite, stăpână, cine-a furat inelul. Uite cine 
e hoata. 

Moşiereasa rămase tare surprinsă şi nu ştia 
ce să mai creadă. Dar, de vreme ce lucrul 
furat fusese găsit in haina fetiţei, incepu so 
ocărască zicând 

— Aşa ştii tu să răsplăteşti bunătatea cu 
care te-am primit in casă? E bine, mam in- 

gelat crezând că eşti fetiţă cuminte şi cinstită. 
Pentru purtarea ta urâtă am să te închid într'o 
pivinti adâncă şi intunecoasă de unde nai să 
mai poți ieşi o săptămână. Si în acelaşi timp 


voiu da poruncă să fie alungaţi părinţi tăi de pe 
moşia mea, copil nevrednic şi rău! 

Biata fetiţă, plângând de sărea cămaşa pe 
dânsa, se pomeni dintr'odată apucată de două 
braţe puternice care voiau s'o târască spre în- 

tunecimea pivnitei unde avea să ispăşească 
pe nedrept, cand iată că în dreptul ferestrei se 
ivi o femeie înaltă, înveşmântată în lumină, c’o 
mare cunună de diamante încinsă în jurul frunţii, 
care strigă : 

— Nu e vinovată fetiţa. lată cine e vino- 
vatul ! 

Si-o arătă cu degetul pe ingrijitoare. 

Fetiţa privi cu luare aminte în ochii aceleia 
care îi lua apărarea şi băgă de seamă că se- 
măna ca două picături de apă cu Maica Dom- 
nului zugrăvită pe troita de lângă fântână. 

— E mult de când vi se fură lucruri din casă, 
adăogă năluca înveşmântată în straiu de lumină, 
încă de pe vremea când această fetiţă nu vă 
călca pragul. Toate lucrurile au fost furate de 
îngrijitoare si de fetele ei. Veniţi să vă arăt 
locul unde au fost ascunse. Aşa a tăcut şi cu 
biata fetiţă. Ca să se răzbune, a luat inelul de 
pe măsuţa de lângă oglindă şi i l-a vârit .sub 
căptuşala hainei. 

Acestea zicând, o luă pe  moşiereasă de 
mână şi-i arăta locul unde erau ascunse lucru- 
rile furate, într'o crăpătură făcută în duşumeaua 
din odaia tř care îngrijitoarea locuia împreună 
cu fetele ei. 

— Se cuvine s'o pedepsesc aspru pe ticăloasă 
zise moşiereasa. 

— Nu, asta mă priveşte pe mine, răspunse 
femeia ce semăna la chip cu Maica Domnului. 

Si numaidecât o atinse pe ingrijitoare cu 
degetul. 

Aceasta se schimbă dintr'odată într'o pasăre 
urâtă, cu capul mare, cu ciocul ascuţit şi cu. 
penele albe şi negre. Era o coţofană, sbură- 
toare cum oamenii din împrejurimi nu mai 
văzuseră încă. 

De-atunci a rămas vorba că orice femeie rea. 
şi duşmănoasă se aseamănă cu coțofana, care e 
hoati şi ţipă intruna sburând pe deasupra. 
copacilor. 


CEI MAI BUNI PRIETENI 


Se zice că intr’o vreme legaseră strânsă prie- 
tenie patru vieţuitoare pe care întâmplarea le 
scosese una în calea celeilalte ca să se ajute la ne- 
voie şi să-şi îndulcească vieata cu un cuvânt de 
mângâiere in ceasuri de mâhnire. 

Sprintena era o căprioară drăgălaşe care 
venise pe lume intr’un stufiş de pe creasta unui 
munte. Intro noapte de iarnă, un lup flamando 
luă razna prin coclauri, căutând să dea peste 
cine ştie ce sălbăticiune căreia să-i frângă gru- 
mazul şi so mănânce. Căprioara: noastră, ală- 
turi de un frăţior al ei mai mare, căruia îi dä- 
duseră cornitele cam de-un lat de palmă, porni 
în urma maică-sei după lăstari într'o pădure din 
apropiere. Nu se luminase încă bine de ziuă, 
când, aproape de marginea pădurii, lupul le ieşi 
în cale, sugrumă cât ai clipi din ochi căprioara 
bătrână şi pori în goană pe urmele puiului de 
cerb care nu ştia în ce văgăună să-şi caute 
scăpare. Dar, împiedecându-se de un ciot, oricât 
fugea el de tare, fu prins între colții dihăniei 

şi culcat la pământ, unde rămase cu ochii sti 
€losi indreptati spre cer şi cu coapsa sfâșiată. 

Sprintena, cu inima cât un purice de spaim 
se pomeni singurică în inima codrului, istovi 
de alergătură şi cu trupul numai răni din pricind 
spinilor. Ascultă un răstimp, dar n’auzi decal 
freamătul frunzelor. Porni domol prin lăstăriş, 
fără să se atingă de vreunul şi iatăcă, dupa 
câtăva vreme, dădu cu ochii de o broască te- 
stoasă ce se tara prin iarbă ducându-şi casa 
în spinare. 

— Bună dimineaţa, îi spuse broasca. Dar 
încotro ai pornit, soră căprioară ? 

— Ia, sunt tare mâhnită, răspunse Sprintena. 
Mai adineauri, lupul nesăţios mi-a sugrumat 
mama şi pe bietul frăţior. Eu nici nu mai ştiu 
cum am scăpat din ghiarele lui. 

— Asa ne paşte nenorocirea pe noi, bietele 
vieţuitoare mărunte, zise iarăşi broasca ţestoasă. 
Dar, fiindcă ai scăpat teafără, rămâi lângă mine, 
căci tot sunt eu singură şi nu mai am pe 
nimeni. Pădurea e deasă prin partea locului, 
lăstari se găsesc destui şi vom trăi ca două 
bune prietene. 

— Fie, răspunse căprioara. 

Şi rupse câţiva muguri de alun, fiindcă îi 
era cam foame. 

Nu trecu mult şi dintr'o scorbură ieşi un 
guzgan mustăcios, cu coada de două ori mai 

lungă decât el, care pesemne pornise după 
de-ale mâncării. 

— Bună vremea, surioarelor, spuse el cu bună- 
tate, trecându-şi labele peste mustăţi. lacă, nu 
mă aşteptam să vă ’ntalnesc aşa de dimineaţă. 
Ce ziceti, o să plouă astăzi ? 

— Nu prea sunt semne, răspunse broasca 
ţestoasă care se pricepea în asttel de lucruri. 


seine 


Nu vezi că tirul de iarbă nici nu se clatină cel 
puţin ? 

— Atunci e bine, zise guzganul, căci tot 
aveam de gând să mai fac unele reparatii la 
casă. Ploaia de mai zilele trecute mi-a surpat 
văgăuna şi azi noapte am dormit afară şi, drept 
să vă spun, mi-au cam degerat lăbuţele. 

— Aşa dar, locueşti prin apropiere? întrebă 
căprioara. 

— Uite-aci, la depărtare de-o palmă. Imi 

pare bine că suntem vecini. Dacă vă face plă- 
cere, aş vrea să ne 'ntâlnim cât mai des, să 
schimbăm o vorbă şi să ne ajutăm la nevoie. 
Sunt singur cuc şi tare te mai plictiseşti când 
nu vezi pe nimeni în preajmă. 

— Imi pari un guzgan cumsecade, zise broasca 
ţestoasă, şi prietenia d-tale nu ne poate fi decat 
de folos. Vom trăi laolaltă, aşa cum zici, şi 
poate că'n ceasuri de primejdie vom şti să ne 
ajutăm ca prieteni cinstiţi. 

— De bună seamă, răspunse guzganul. 

Şi porni să-şi vadă de treburi, scurmând cu 
ghiarele în pământ să-şi pună casa în rânduială. 

In aceeaşi clipă, de pe-o creangă de mestea- 
cin bătu de câteva ori din aripi o turturică. Era 
o pasăre fumurie, cu ciocul lung. Privi spre cele 
trei vieţuitoare cu ochii galbeni ca două măr- 
gele, căci auzise cele ce vorbiseră împreună. 
Atunci, fiindcă şi ea era dornică să lege prietenie 
cu cineva, le spuse că n'ar face rău dac'ar primi-o 
şi pe dânsa in tovărăşia lor, întrucât era o 
turturică de soiu, care nu făcuse nimănui vreun 
rău şi nu prea avea obiceiul să sboare până la 
mari depărtări, de teamă să nu cadă cumva 
întrun lat. 

— Bucuroşi, răspunse de astădată guzganul, 
care părea să fie cel mai în vârstă. Fiecare 
dintre noi îi poate ajuta celuilalt la nevoie. Şi, 
odata ce ne-am împrietenit, avem datoria să ne 
sprijinim şi la bine şi la rău. 

In privinţa celor spuse de guzgan, cine nu 
ştie câte primejdii nu le-ameninţă pe bietele 
vieţuitoare în inima pădurii, unde mişună lupii, 
mistretii şi vulpile, unde omul mare ce căuta 
şi unde se petrec atâtea lucruri pe care nici 
wai cum să le bănueşti! 

Cei patru prieteni, după ce-şi povestiră pe 
rând neajunsurile îndurate din ceasul când se 
născuseră, ajunseră la încredințarea că erau 
singuri pe lume, că nicio altă bucurie n'ar fi 
putut să-i mângâie în afară de prietenia lor, şi 
tocmai pentru aceasta căutau să nu se mai des- 
partă, să vieţuiască pururi în apropiere unul 
de altul şi să-şi dea o mână de ajutor în orice 
împrejurare. 

Isi puseră apoi întrebarea, cine avea să se 
ingrijească de casă, fiindcă, de vreme ce locuiau 
împreună, culcuşurile trebuiau să fie pregătite 
la mică depărtare unul de altul. De-ale mâncării 
avea s'aducă fiecare. Aveau să se întâlnească 
dimineata, la prânz şi seara. 

Deocamdată, era primăvară şi niciunul n’avea 
să ducă lipsă de hrană. Mai aveau încă mult 
până în iarnă, dar aveau datoria să se pregă- 
tească din vreme, să-şi adune provizii şi să-şi 
facă culcuşuri călduroase pentru vremea când 
nu le-ar mai fi fost în putinţă să străbată cără- 
rile pădurii. 

Locul unde se întâlniseră era ferit de ochii 
lumii. Copacii erau bătrâni, cu trunchiurile groase 

de nu le puteai cuprinde cu braţele amândouă. 
Iarba era deasă şi, la mică depărtare, sub ste- 
iurile mari cat casa, se săpau văgăuni adânci 
unde îşi puteau găsi oricând o ascunzătoare. 

In ceasurile lor de răgaz, vietuitoarele noa- 
stre, după ce-şi potoleau setea la izvorul din 
apropiere, se trânteau în iarbă şi se aşezau la 
sfat, întrebându-se cu uimire ce putea să fie 
dincolo de marginea pădurii, în lumea pe care 
n’aveau s'o cunoască niciodată. 

Alteori se jucau de-a-v'aţi-ascunselea şi Sprin- 
tena, care era cea mai mare la trup, trebuia 
să le caute pe celelalte, mirosind pretutindeni 
ca să le dea de urmă. Mai lesne o găsea tot- 
deauna pe biata broască ţestoasă, din pricină 
că ea avea mersul greoi şi anevoie se putea 
ascunde prin văgăuni. Guzganul, care se tupila 
sub câte-o frunză, se da de gol, rămânându-i 
coada afară. Singură turturica tăcea mâlc pe 
câte-o creangă, privind cu ochii ca două măr- 
gele la umbletul fără preget al căprioarei care 
nu ştia ce să se mai facă de necaz atunci când 
nu găsea ascunzătoarea tovarăşilor. | 

In sfârşit, ce să mai spun? Rareori se întâmplă 
să vezi o astfel de tovărăşie la nişte biete vie- 
tuitoare ale pădurii, tovărăşie care n'ar fi rău 
dacă ar putea dăinui şi printre oameni. 

Trecuse un an de când se întâlniseră şi n'aveau 
pricini să se plângă una de alta. Căprioarei îi 
crescuseră cornitele, guzganul băgase el singur 

de seamă c'avea acum o coadă şi mai lungă, 
broasca ţestoasă îşi simţea casa şi mai grea în 
Ppinare, iar turturica, după ce năpârlise de pene, 
se îmbrăcase într'o haină şi mai fumurie, care-i 
gedea foarte bine. Asta nu le împiedeca să 
trăiască in cea mai buna prietenie. 

Bucuroase că scăpaseră de asprimile iernii, 
jeşeau acum la soare şi se hârjoneau prin iarbă. 
Wurturica se așeza în creştetul căprioarei, iar 
Buzganul se lua cu dânsa la întrecere in fugă, 
in timp ce broasca ţestoasă, fiindcă nu putea 
Walerge, tinea socoteală cine va ajunge mai 
întâi la tufanul de lângă văgăună. Se ’ntelege că 
Bprintena ajungea totdeauna mai repede. De 
[Hiudă, guzganul mustăcea fără astâmpăr, făgă- 
duind s’o întreacă a doua zi, dar veşnic rămâ- 
nea în urmă. 

Intr'o zi ca toate zilele, liniştea lor avea să 
fie turburată de-o mare nenorocire, care ar fi 
dus poate si la mai rău dacă vietuitoarele noa- 
stre nu s’ar fi ajutat între ele. Prin cine ştie 
ce întâmplare, pădurarul ajunsese prin partea 
locului. Pesemne că ştia el ceva, de vreme 
ce se abătuse din calea obişnuită şi rătăcea 
prin locuri neumblate. Adusese cu sine o plasă 
de pescar, lată cât jumătate dintro arie, pe 
care o avea acasă de cine ştie când. Incre- 
dintat că în apropiere de stânci işi făceau cul- 
cus căprioarele, omul nostru plecase la vână- 
toare. Lângă trunchiul unui jugastru găunos, 

legă plasa de câteva răchite si se duse pe-aci 
încolo, urmând ca a doua zi în revărsatul zorilor 
să se reîntoarcă şi să-şi ia prada gata prinsă în 
reţeaua împletită din sfori. 

Sprintena, după ce-şi luase bun-rămas dela 
ceilalţi tovarăşi, pornise prin lăstăriş după mu- 
guri. N’avea nicio grabă, căci muguri erau 
destui şi-i putea găsi pretutindeni. Rupse un 
vârf de ici, rupse un vârf de dincolo şi, după 
nu ştiu câtă vreme, ajunse aproape de plasă. 
O privi un răstimp, fără să-şi dea seama cam 
ce-ar fi putut să fie. Şi iată că tocmai în 
preajma jugastrului găunos zări un mănunchiu 
de muguri proaspeţi, pe care n'ar fi vrut să-l 
scape. 

Se codi câtăva vreme, neputând s'ajungă 
până acolo. Isi făcu fel de fel de planuri, aci 
ridicându-se în două picioare, aci hotărită să 
sară peste plasă. Si in clipa când mai, mai 
s'atingă cu botul mănunchiul de muguri, simţi 
dintr'odată c’o prinde cineva de picior. Trase 
cu putere, dar reţeaua de sfori o acoperi în 
ntregime, ajungându-i până în dreptul gruma- 
zului. 

Ce să facă biata căprioară ? Se svârcolea în 
toate chipurile, dar pe măsură ce căuta să se 
smulgă din strânsoare, sforile o strângeau şi 
mai tare, astfel că în cele din urmă ajunse să 
nu mai poată face nicio mişcare. 

Rămase intepenita, culcată pe spate, cu botul 

aproape de văgăună, cu picioarele sgârcite şi 
cu inima bătându-i fără astâmpăr, de-ai fi zis 
ef e gata să-i spargă coşul pieptului. 

Celelalte tovarăşe o aşteptară la prânz, o 
aşteptară şi seara, dar nici pomeneală din Sprin- 
tena. Trecu noaptea şi în revărsatul zorilor, 
îngrijorate şi fara să fi putut inchide ochii o 
singură clipă, începură să-şi dea cu părerea 
cam ce-ar fi putut să se întâmple cu buna lor 
prietenă. 

Incotro să se fi dus? Pentru ce nu mai venise 
înapoi ? Nu cumva s’o fi rătăcit? se întrebau 
una după alta. 

— Eu, zise turturica, fiindcă am aripi, voiu 
porni în căutarea ei. Trebue să-i dau de 
urmă. 

Şi porni în sbor. Străbătu pădurea în lung 
şi în lat; făcu popas pe crengile cele mai no- 
duroase, cobori în iarbă, dădu ocol stâncilor, 
se ridică deasupra tufanilor. Nimic. Se re- 
întoarse istovită de atâta alergătură, dar fără 
s'aducă veste bună. 

— Să ştiţi că ne-a părăsit, zise guzganul. 
Pesemne că nu-i mai plăcea tovărăşia noastră. 

— Altceva, ce să fie? adăogă turturica. Ea 
nu se depărta niciodată de casă. De bună 
seamă, şi-a luat lumea ’n cap. 

— T&ceti şi nu mai spuneţi astfel de vorbe! 
igi dojeni tovarăşii broasca ţestoasă. Cum vă 
puteţi inchipui una ca asta? Ea să ne pără- 

sească ? Dar ce rău i-am făcut? Mai de grabă 
să nu i se fi întâmplat vreo nenorocire. Incă 
dealaltăieri aveam o presimţire care nu-mi da 
pace. 

— Aşa trebue să fie, zise guzganul. Să ştiţi 
că biata noastră surioară a căzut în vreo pră- 
pastie ori a fost sfâşiată de lupi. 

— Hei, dac'aş avea şi eu aripi ca turturica, 
rosti pe gânduri broasca ţestoasă, n'aş mai sta 
în cumpănă o singură clipă şi m'aş duce s'o 
caut până la capătul lumii. Dar vedeţi că ble- 
stemata de casă pe care-o port în spinare nu-mi 
îngădue să mă misc decât atât cât să-mi pot 
agonisi cele de trebuinţă pentru traiu. 

— Eu nu preget câtuşi de putin, răspunse 
turturica. Uite, acum îmiiau sborul şi n'am să 
mă reintorc până ce nu-i dau de urmă. 

Acestea zicând, se ridică dela pământ şi 
începu să salte in sbor printre trunchiurile co- 
pacilor. Dar mavu nevoie s'alerge îndelungă 
vreme. După câteva bătăi din aripi, numai ce 
zăreşte în mărăcinişul din preajma jugastrului, 
biata căprioară legată cobză, istovită de puteri 
şi de-abia mai suflând. 

— La una ca asta nu m'aş fi aşteptat, ciripi 
cu inima strânsă de durere. turturica. Mare 
pacoste a căzut pe capul tău, surioară. Dar 
nu-i nimic. Noi suntem aci şi-ţi vom da o 
mână de ajutor. Aşteaptă-ne şi nu plânge. 
Venim numaidecât. 

Cat ai clipi din ochi, le duse trista veste ce- 
lorlalti tovarăşi. 

— Afurisit pădurar ! shies plin de mânie guz- 
Banul. Dar va avea de a face cu noi. E de- 
parte până acolo? 

— Nu aşa departe, dar nici prea aproape. 

— Atunci, ca să nu ne pierdem vremea în 
kadar, ingădue să mă urc in spinarea ta,, su- 
Vioară. In acest chip vom putea s’ajungem mai 
repede. Şi 'n ce priveşte laţul, să n’aveti nicio 
Brijă. Eu ii sunt naşul. 

Fără să mai stea pe gânduri, turturica îl luă 
în spate de-i atârna coada ţeapănă ca un fir de 
Hiuruscă şi, cât ai bate din palme, ajunseră la 
Jocul cu pricina. 

Guzganul se şi apucă de lucru, căutând să-şi 
[mbărbăteze tovarăşa : 

— Stai liniștită şi nu te mişca, surioară. Am 
eu grije de toate. Să sfârşim lucrurile până a nu 
se reintoarce afurisitul de pădurar. 

Şi ront, ronţ, începu să dea gata sforile una 
lupă alta, parc'ar fi ronţăit la o făşie de slă- 
nina în podul cine ştie cărei case. Şi iarăşi 
ont, ront, sforile se desfăceau ca şi cum ar fi 
fost tăiate cu foarfeca. 

— Vedeți? rosti în şoaptă guzganul. Am ros 
plasa într'o parte. Rămâne acum să ne îngrijim 
şi de partea cealaltă. lar după aceea, mai am 
de făcut o crestătură la mijloc şi lucrul e gata. 

Ront, ront, desprinse sforile din dreptul gru- 

mazului. Ront, ront, ajunse până la mijloc. Şi 
mai ronţăi de câteva ori şi plasa se destrămă 
de sus până jos, astfel că biata căprioară putu 
în cele din urmă să se ridice în picioare. 

In acest timp, turturica stătuse căţărată pe-o 
creangă, uitându-se în toate părţile ca să vadă 
dacă nu s’ar fi ivit cineva. Dar fiind încă prea 
de dimineaţă, de bună seamă că pădurarul era 
încă departe. 

— Aşa, surioară, zise guzganul, acum ai scă- 
pat de primejdie. Bine c'am venit la timp. Dă-te 
jos din tufan, turturică, şi porneşte inainte spre 
casă. Biata broască ţestoasă trebue să fie tare 
îngrijată. Spune-i că venim şi noi de grabă. Iar 
tu, căprioară, 'nu mai sta pe gânduri. Eşti cea 
mai sprintenă dintre noi, Es drum prin fistăriş. 
Eu mă voiu furişa prin iarbă şi, binisor, îfnişor, 
până aproape de amiază cred c'am să fiu acasă, 

Ce credeţi însă că făcuse broasca ţestoasă în 
această vreme ? Indurerată peste măsură şi fără 
să-şi mai poată stăpâni bătăile inimii, se târise 
biata prin iarbă cu casa în spinare, rătăcind de 
colo până colo, doar, doar o da de urma că- 
prioarei, până ce în sfârşit ajunse lângă trun- 
chiul jugastrului. Dar ceilalţi tovafăşi o sbughi- 
seră de mult în inima pădurii şi pe locul unde 
fusese prinsă căprioara, nu se mai zărea decât 
plasa sfâşiată. 

Padurarul, care tocmai venea să-şi caute 

prada, simţi că se impiedecă de ceva şi dădu 
peste broască. 

— Hei, zise el, am plecat după una şi dau 
peste alta. De când n'au mai văzut copiii mei 
o broască ţestoasă! Dar vor putea oare să se 
oace cu dânsa şi nare să-i sperie cumva? 
Oricum ar fi, tot am s'oiau cu mine. La urma 
urmei, nau decât s'o mănânce pisicile. 

Şi se plecă s'o ia de jos. Dar în aceeași 
clipă turturica îi trecu pe sub nas, atingându- 
obrazul c'o aripă şi omul începu să se frece la 
ochi, parcă i-ar fi dat un gunoiu într'însul. Broasca 
ţestoasă, simțind că şi pe ea o paşte primejdia, 
o luă la fugă printre buruieni şi se ascunse în- 
tr'o gaură. 

Cand se uită pădurarul la plasă, ce să vadă ? 
Despicată de sus până jos şi nici urmă de va- 
nat. Incepy să ocărască de ciudă şi, bănuind că 
cine ştie ce lighioană a pădurii îi făcuse pozna, 
căută cu luare-aminte intro parte şi 'ntr'alta. 
Aproape că-şi şi uitase de vânat căutând, în 
timp ce guzganul îi făcea semne din musta 
broaştei țestoase să se ia după dânsul, iar că- 
prioara se vârise tocmai in adâncul văgăunii 
de sub steiuri, tăcând chitic. 

După ce căută îndelung, pădurarul se indrept& 
spre marginea pădurii, ca şi când nici vorbă 
n’ar fi fost vreodată de plasă sau de vânat. lar 
când soarele se iînălţase drept în slava cerului 

şi lăsa să picure stropi de lumină printre frunzd 
cei patru tovarăşi, bucuroşi că se regăsiseră 
după atâta trudă şi-atâta ingrijorare, se stran- 
seră în braţe cu neasemuită bucurie şi vă pu- 
teti închipui câte lacrimi li se scurseră din ochi 
de mulţumire că niciunuia nu-i fusese dat să 
cadă pradă nenorocirii. 


RĂZBUNAREA TANTARULUI 


— Bunicule, mai spune odată povestea cu 
tantarul care avea necaz pe Mos Martin! stri- 
gară copiii în cor, văzând că bunicul se pre- 
găteşte să-şi ia locul de lângă vatră, unde avea 
obiceiul să picoteze cu luleaua între dint. 

— Ci mai dati-mi pace, măi băieţi, răspunse 
bătrânul căruia nu prea voia să i s'aprindă lu- 
leaua. V'am mai spus-o de atâtea ori. 

— Uite, vrea s'o audă şi Grigoriţă, care e 
vecin cu noi. Lui n'are cine să-i spună poveşti. 
Haide, bunicule ! 

— Ei bine, văd că n'am să scap de gura 
voastră. Atunci ascultați ! 

Şi bunicul incepu să povestească. 


Se zice că tantarul avea mare necaz pe Moş 
Martin, din pricină că într'o zi era cât pe-aci 
să-l strivească cu laba, tocmai când bietul se 
pregătea să se înfrupte şi el dintrun berbec 
trăsnit pe culme, intr’o poiană. Fiindcă, trebue 
să ştiţi că'n ziua aceea dăduse o ploaie mare 

cu fulgere si turma, prinsă de furtună pe coastă, 
o luase razna pe plaiu, căutându-şi tarcul. Ber- 
becul, care pesemne rămăsese mai în urmă, 
işi încurcă coarnele în nişte mărăcini şi, luptân- 
du-se să scape din încurcătură, fu lovit de 
trăznet şi rămase mort pe loc. La câtăva vreme, 
după ce trecuse ploaia, ursul, ieşind domol din 
vizuină, porni prin smeuriş după de-ale mân- 
cării şi, când ajunse în poiană, cât pe-aci să se 
împiedece de trupul berbecului, căzut între mä- 
răcini cu picioarele în sus şi cu ochii sticloşi. 

Ţânţarul, care işi găsise adăpost sub’ o frun- 
ză de brustur, văzând c'a ieşit soarele, începu 
să salte sprinten în potopul de lumină şi fiind 
tare flămând, fiindcă nu supsese nicio picătură 
de sânge în ziua aceea, se lăsă din sbor pe 
grumazul berbecului şi isi înfipse acul în pielea 
caldă încă. Ursul, mirosind şi mormăind, nu 
prea părea să fie mulţumit de prada ce-i cădea 
sub labă pe neaşteptate. Mai inşfăcase el ber- 
beci din târlă, dar îi prinsese vii şi-i dusese 
între labe până la vizuină. Acum, ce să facă cu 
berbecul mort, pe care nici navea cum să-l 
târască pe plaiu ? Astfel că, necăjit peste măsură 
mal cu seamă că-i era şi foame, îl răsturnă c’o 
labă printre mărăcini şi îşi văzu mai departe 
de drum. 

Ţânţarul, care sugea cu lăcomie din sângele 
înpiftiat al berbecului, se pomeni cu caerul de 
lână în cap, aproape să fie strivit sub laba cu 

bnghiile de câteva ori mai mari decât el. Se 
ascunse cat putu mai bine si, in clipa cand 
ljunse la incredintarea că nu-l mai pândeşte 
nicio primejdie, ieşi din ascunzătoare, îl zări 
pe Moş Martin legănându-se în goană pe dâm- 
buri şi îşi puse in gând să se răzbune. 

Iată că intr’o bună zi ursul se întâlni cu ţân- 
ţarul. Cel din urmă, văzându-l, îl recunoscu 
mumaidecât, dar ursul n'avea de unde să-l cu- 
noască pe dânsul. 

— Ascultă, tantarule, îi spuse ursul, tu care 
iti înfigi acul in pielea oricărei vieţuitoare ca 
să-i sugi 'sângele, ai putea să-mi spui care 
sânge e cel mai dulce? 

Ţânţarul, fiindcă ştia el ce ştia, se grăbi să 
răspundă : 

— Apoi nu mai încape nicio îndoială că sân- 
gele de om e cel mai dulce. 

Acestea zicând, îşi văzu de drum, încredinţat 
că ursul avea să dea peste mari neajunsuri 
umblând după sânge de om. Şi într'adevăr, 
fără să-i mai ceară alte desluşiri, Moş Martin 
o luă la vale în căutare de sânge omenesc. 

Merse ce merse şi se întâlni cu un băieţaş. 

— Opreste! strigă el cu gura căscată si ro- 
tindu-şi ochii în fundul capului. Spune-mi re- 
pede: tu eşti om? 

— Deocamdată n'aş putea să spun că sunt 
om, răspunse fără sfială băietaşul, dar am să 

fiu într'o zi când voiu porni cu taica la târg 
şi-mi va pune dăsaga cu merinde pe spinare. 

— Până atunci va mai trece apă pe garldj 
mormăi ursul nemulţumit din pricină că nui 
ieşise în cale un om adevărat. Du-te. N'am ce 
face cu tine. 

Mai merse ce mai merse şi se întâlni cu un 
cerşetor.  Văzându.-l, i se opri drept în faţă, 
strigând: 

— Stai pe loc şi-mi spune: tu eşti om? 

Slab şi numai sdrente, cu traista goală la 
şold, tArindu-şi piciorul şi proptindu-se în băț, 
cerşetorul răspunse: 

— Am fost om pe vremuri, dar au căzut 
multe neajunsuri peste mine, şi-acum nici eu 
nu mai ştiu ce sunt. 

— Dacă nu eşti om, rosti cu mânie ursul, 
vezi-ţi mai departe de drum. N'am ce să fac cu 
tine. 

Şi îl lăsă în plata Domnului. 

Merse ce merse şi se'ntâlni cu un oştean 
călare. 

— Opreste! îi strigă el. Spune, tu eşti om? 

— Om ca toţi oamenii, răspunse oşteanul. 
Şi, fiindcă era tare grăbit, dădu pinteni calului 
şi îşi văzu de drum. 

Dar Moş Martin, căruia nu-i trecea prin min- 
te să-l scape din labă, porni în goană după 
dânsul de-i jucau scaeţii în blană. Osteanul, vä- 
zându-se urmărit, trase sabia din teacă si il. 
izbi pe urs drept în moalele capului, de-i ţâşni 

sângele din rană ca izvorul din brazda acope- 
rită cu iarbă. Ursul, care vedea că nu e de 
glumit cu oşteanul, făcu o săritură înapoi şi-o 
luă la fugă de-i ajungeau tălpile mai sus de 
grumaz. In acest timp, oşteanul nostru, căruia 
nu-i erau mâinile legate, îşi desfăcu carabina 
de după umăr şi trase în două rânduri asupra 


fugarului, ciuruindu-i blana roşcată din care 
săreau scamele încoace şi ’ncolo. 

Trecuse câtăva vreme dela această întâmpla- 
re, când intr’o zi, pe la nămiezi, ursul se întâlni 
cu ţânţarul într'o margine de povârniş. Moro- 
cănos, ursul îi spuse: 

— Nu ştiu dacă-ţi mai aduci aminte, ţânţa- 
rule, că te-am întrebat odată ce sânge e cel 
mai dulce şi tu mi-ai răspuns că sângele de 
om. Ei bine, chiar dac’ar fi aşa, află că mie 
nu-mi place şi'n vieata mea nam să mai alerg 
după astfel de hrană. 

— Dar pentru ce? întrebă ţânţarul râzând şi 
prefăcându-se că nu ştie nimic. 

— Apoi să vezi ce mi sa întâmplat, reluă 
cu mânie în glas Moş Martin. Omul, după cât 
am băgat de seamă, nu prea ştie de glumă. De 
indată ce m'am luat după el cu gând să-i sug 
din trup câteva picături de sânge, a scos limba 
la mine, dar o limbă atât de lungă cum nimeni 
nu-şi poate închipui, şi ma lovit cu ea drept în 
moalele capului. Afurisită vieţuitoare trebue să 
fie omul dacă are o limbă atât de ascuţită, ca- 
re ma săgetat la os. Dar asta n'a fost deajuns. 
Văzând că n’o scot la capăt cu dânsul, am 
luat-o la fugă, dar nici el nu s'a dat bătut. A 
început să scuipe după mine, dar mă scuipa cu 
atâta putere, îndrăcitul, încât parc’ar fi avut 
numai fulgere în gură, căci era cât pe-aci să 
cad răpus de durere şi parcă mai simt şi-acum 
împunsătura sub blană. 

Năstruşnicul tantar începu să râdă cu hohot 
de neghiobia ursului, incât aproape să crape 
de atâta râs. Asta însă n'ar fi fost cu putinţă, 
deoarece {Antarul e slab şi costeliv, cu toate 
că se hrăneşte cu sângele tuturor celorlalte 
vieţuitoare. Şi iacă, aşa s'a răzbunat el, ca să-l 
tind minte ursul până la moarte. 


COPILUL FARA INIMA 


7 


Au fost odată doi frați care nu se iubeau 
unul pe altul, din pricină că nu semänau la 
fire si apucături cum nu seamănă coțofana cu 
privighetoarea. 

Cel mai mare era îndărătnic şi răutăcios, pus 
numai pe gâlceavă, pururi gata să facă numai 
rău, supărându-şi părinţii şi batjocorindu-si 
micii lui prieteni. Işi petrecea ziua numai pe 
uliţă şi prin marginea târgului, căţărându-se 
prin pomi ca să fure prune şi mere din grădi- 
nile vecinilor. Da cu pietre după câini şi-i 
alunga pe bătăturile altora, iar bietelor pisici 
le lega câte-o tinichea de coadă, schilodindu-le 
şi tăindu-le părul cu foarfeca. 

Nici păsările nevinovate nu scăpau tefere din 
mâna lui. Punea laturi pentru vrăbii aproape 
de gardul din fundul curţii, momindu-le cu să. 
manta de cânepă si firimituri de pâine. lar 
atunci când prindea vreuna, îi sucea gâtul şi-o 
da câinilor s'o mănânce, bucurându-se de par- 
Car fi făcut cine ştie ce mare ispravă. 


70 AL. IACOBESCU 


Frăţiorul lui mai mic, era pâinea lui Dumne- 
zeu. Nu l-ai fi văzut vreodată înhăitat cu copii 
răi, nici sărind gardurile prin vecini, nici schi- 
lodind dobitoacele. Se purta curat îmbrăcat şi 
nu ieşea pe uliţă decât atunci când mama lui fi 
dădea voie. Isi petrecea timpul mai mult prin 
grădină, îngrijind de flori, udandu-le şi mătu- 
rând frunzele uscate ce năpădeau cărările. Dacă 
avea o bucată de pâine, o împărțea cu cel mai 
cuminte dintre tovarăşii lui de joacă. De altfel, 
nu-l mâhnea pe niciunul şi toţi îl iubeau deo- 
potrivă, ascultându-i povata care era totdeauna 
înţeleaptă şi lăsându-l pe dânsul să hotărască 
atunci când îşi puneau în gând să facă un lucru. 

Părinţii celor doi copii erau foarte -multumiti 
de purtările celui mic, dar nu ştiau ce să mai 
facă văzând urâtele apucături ale celui îndărăt- 
nic. Dacă se întâmpla să-l închidă in casă, ca 
să nu mai umble haimana pe drumuri, era în 
stare să spargă geamul şi să sară pe fereastră, 
iar dacă îl trăgeau de urechi, tipa cât il lua 
gura, se tăvălea pe jos murdărindu-şi îmbrăcă- 
mintea, sau o lua la fugă prin târg denu-l mai 
vedeau cât era ziua de lungă. 

Odată, părintele copiilor, care era un vânător 
straşnic, porni cu noaptea în cap la pădure unde 
auzise că s'a pripăşit un lup care făcea mari 
stricăciuni. In lipsa lui deacasă, cel mare, bucu- 
ros că nare cine să-l pedepsească dacă i-ar 
mai fi trecut prin minte cine ştie ce boroboaţă, 

se duse ca de obiceiu prin vecini, inhăitându-se 
cu alţii de seama lui, copii fără căpătAiu pe care 
h’avea cine să-i dojenească. 

După ce chibzuiră îndelung ce rău să mai 
facă, unul dintre ei spuse: 

— Baba care locueşte în marginea târgului, 
are un cocoş pintenog, care toată ziua scurmă 

prin marginea şanțului. SăX-l prindem şi să-l 
frigem. 

— Dar dac’am vrea să-l tăiem, zise altul, 
n’avem cuțit. 

— Am eu un briceag, rosti al treilea, şi-i 
vom face de petrecanie. 

Porniră intr’acolo şi se răspândiră în aşa 
chip ca să prinqă cocoşul la mijloc. li aruncară 
câteva grăunţe de porumb şin clipa cand 

ajunseră aproape, cel mai sprinten îl apucă de-o 
aripă, îi prinse ciocul între degete şi-o luă la 
fugă spre lunca din marginea iazului. 

f. Aci, unii erau de părere să-l innece, alţii, mai 
buni la inimă, hotăriră să-i dea drumul. Cel 
care avea briceagul spuse că el vrea să-l taie 
la gât, aşa cum văzuse că face un frate al lui 
mai mare. 

— Stati, zise copilul indărătnic al cărui pä- 
rinte plecase la vânătoare; am găsit eu altceva 
şi mai bun. Uite colo, aproape de ştiubei, o 
femeie spală rufe. Cazanul e pus la foc şi apa 
trebue să fie fiartă. Aruncăm cocoşul în cazan, 
il scoatem afară şi:l curăţim de pene, iar după 
aceea îl punem pe tăciuni să se frigă. 

Aşa şi făcură. Femeiea, care îşi vedea de 
treburi în marginea iazului, nu băgă de seamă 
la început ce robotesc copiii pe lângă foc. Dar 
în clipa când veni să-şi strângă rufele întinse 
pe iarbă şi văzu cocoşul jumulit de pene şi 
pus întreg pe cărbuni, începu să-i ocărască, 
strigând că se va duce să le spună părinţilor 
ce ispravă făcuseră. 

Mama copilului îndărătnic află numaidecât de 
cele întâmplate. Aşteptă până la reîntoarcerea 
haimanalei şi, de îndată ce-o văzu acasă, o 
închise într'o odaie din fundul curţii de care 
nu se slujea, cu gând s'o pedepsească cu cea 
mai mare asprime. 

Nu mult după aceea se reintoarse şi tatăl 

acasă, venind dela pădure. li spuse nevestei că 
Impuscase lupul într'un barlog, unde lăstărişul 
era mai des, şi că-l aduceau doi oameni într'o 
căruţă pe care-o întâlnise pe drum. 

Ce-şi puse mama în gândatunci? Să-l lecu- 
iască odată pentru totdeauna pe fiul ei cel 
năsdrăvan de relele lui apucături. Aşteptă până 
ce oamenii aduseră lupul împuşcat în ogradă 
şi le spuse să-l lase în pridvor, lângă uşa dela 
odaia in care dormeau copiii. 

Tatăl, care nu ştia nimic de toate acestea, se 
duse la târg după treburi, spunând că se rein- 
toarce curând. Tocmai începuse să se’nnopteze 
şi pe la casele oamenilor se aprindeau luminile 
la ferestre. 

Mama se îndreaptă spre fundul curţii, deschise 
uşa odăii în care îl ascunsese pe îndărătnic şi, 
luându-l de mână, il tari până în tindă unde ză- 
cea lupul cu blana străpunsă de alice. 

— Pentru ce ai omorit lupul? îi strigă dân- 
sa, silindu-l să cadă în genunchi. lată, priveşte-l! 
i-l mai aduci aminte? Tot aşa arăta la chip 
mai 'nainte de a-l fi ucis ? 

Copilul, care nu mai văzuse până atunci o 
astfel de dihanie, se ingrozi aşa de tare încât 
nu mai avu nici glas ca să poată răspunde. Se 
ferea din răsputeri să nu se atingă de coama 
sburlită, dar văzând că maică-sa îl trăgea ne- 
contenit spre dihanie, începu să plângă şi să-şi 
ceară iertare, spunând că el a ucis cocoşul iar 
nu lupul. 

— Minti, îi strigă mama. Tu ai ucis lupul. 
Şi-am primit veste că fraţii lui vor veni la 
noapte să ne sfâşie, ca să răzbune moartea celui 
mai mic dintre ei. Iti închipueşti cât trebue 
să fie de mari ceilalţi. Dar te voiu lăsa numai 
pe tine aci, ca să te sfâşie numai pe tine lupii, 
iar noi ne vom ascunde în casă şi ne vom uita 
pe fereastră cum au să te inhate, unul de ceafă, 
altul de picior, altul de mână. 

Copilul aproape să leşine de spaimă. Când 
zărea mai cu seamă colții lupului, simţea că nu 
mai are putere nici să se ridice în picioare, şi 
plângea de sărea cămaşa de pe dânsul. 

La câtăva vreme se reintoarse şi tatăl luj 
acasă. Mama îi spuse la ureche ceea ce pu- 
sese la cale şi părintele, nemulţumit de cele ce 
auzea pe seama îndărătnicului, fu si el de pä- 
rere să fie lăsat afară ca să-l sfâşie lupii care 
acum trebuia să fi ajuns cam pe aproape [de 
iaz. 

Intrară cu toţi in casă, iar pe răutăcios il tinura 
îngenunchiat lângă trupul namilei cu părul sur 
şi coada stufoasă. In cele din urmă, după ce-l 
întrebară dacă avea de gând să se cuminţească, 
după ce-i ascultară gemetele şi mărturisirile şi 
după ce-!l văzură pocăit ca niciodâtă, incuviin- 
țară sa-l primească in casă. Maică-sa se pre- 
făcu că zăvoreşte toate uşile de teama lupilor, 
iar tatăl său, care îşi atârnase puşca deasupra 
capului, spuse că n'are să doarmă toată noaptea 


DRACUL PACALIT 15 


şi că va sta la pândă ca să se ia cu haita la 
trântă, numai dacă îndărătnicul mai face odată 
jurământ avea să se cuminţească. 

Intr'adevăr,acesta nu închise ochii până aproape 
de revărsatul zorilor. Asculta cu luare aminte 
şi cel mai mic sgomot îl făcea să tresară, aştep- 
Eandu-se parcă să vadă haita de lupi nä- 
ălind pe fereastră. 

Din ziua acea s'a cuminţit aşa de mult încât 
aproape că nu puteai să faci nicio deosebire 
între el şi fratele său. 


JOIANA 


A fost odată un gospodar care, având ceva bani 
puşi deoparte, se duse într'o zi la târg să-şi: 
cumpere o vacă. St&tu de vorbă cu unul si cu 
altul, străbătu târgul dela o margine la alta şi, 
în cele din urmă, rămase cu ochii pironiti pe 
cel mai ştraşnic dobitoc din cireadă, o vacă cu 
coarnele mari, pătată cu alb şi cu roşu. 

— Cât îmi ceri pe vacă? îl întrebă el pe 
geambaş. 

— Zece mii de lei, răspunse acesta. Vaca e. 
de soiu şi dă douăsprezece ocale de lapte pe zi, 

— Că dă douăsprezece ocale de lapte pe zi, 
mu e de mirare, zise omul. Orice vacă bună 
nu poate să dea mai puţin. Dar preţul mi se 
pare prea mare. Jacă vrei so cumpăr, uite 
şapte mii de lei. D-ta iei banii si eu plec cu 
vaca. 

Se mai târguiră câtăva vreme şi la urmă se 
ânvoiră. Geambasul luă banii şi-i puse la chi- 
mir, iar omul nostru porni spre casă cu vaca 
de funie. 

Cand intră pe poartă, nevasta lui, o femeie 
slabă, urâtă şi rea, îşi puse mâinile în şolduri 
şi cercetă vaca îndelung, parc’ar fi vrut s’o 
cântărească din ochi. Dar nu rosti nicio vorbă. 

— Ei, ce zici? întrebă gospodarul, aşa-i că 
e frumoasă Joiana noastră? Aşa mândreţe de 
vacă, mai rar. 

— Aşa crezi tu, bărbate, răspunse după câtăva 
vreme femeiea. Dar eu sunt de altă părere. 
Joiana ta are coarnele întoarse cam anapoda şi 
se uită cruciş. Să ştii că n'ai cumpărat lucru 
bun. Vaca asta, ori e de neam prost, ori a 
căzut sub puterea unei vrăji. Şi să vezi mai 
târziu că tot eu am dreptate. 

— Pe tine nici dracu' nu te mai poate mul- 
tumi! strigă cu mânie bărbatul. Aşa ai fost 
totdeauna. Numai ce cumperi tu e de soiu. 

— Dar nici tu nu vrei s'asculţi niciodată de 
sfaturile mele. Si doar mă ştii că sunt femeie 
înţeleaptă şi pricepută. Eu ştiu una şi bună: 
vaca pe care-ai cumpărat-o trebue să fie fer- 
mecată. 

— Asta nu e nicio pagubă, se îndărătnici 
omul să-şi dea cu părerea. Dar ca să dai şapte 
mii de lei pe-o vacă şi să-ţi dea douăsprezece 
ocale de lapte pe zi, cred că nu e glumă. 

— Douăsprezece ocale pe zi? 

— Ei da, ai să vezi. Douăsprezece ocale pe 
zi, dar numai în şapte luni ale anului. Nu-i 
aşa că nu m'am păcălit? 

— Dacă e adevărat ceea ce spui, atunci nu 
mai am nimic de zis, se înduplecă în cele din 
urmă femeia, a cărei privire scânteia de bu- 
curie. Nouă ne ajung două ocale pe zi. Pe 
celelalte le vindem. 'Pân'a nu se împlini un an, 
ne vom scoate paguba şi vaca ne va rămâne 
pe degeaba. Apoi, cu banii ce vom strânge, 
ne vom cumpăra alte vaci şi-un petec de livadă 
unde să le trimitem la păşune, iar la urmă ne 
vom face o casă mai ca lumea. 

— Hei, răspunse omul, tu nu te gândeşti 
decât la câştig. Dar vaca nu trebue să mă- 
nânce ? 

— Cât crezi că are să mănânce? la acolo 
o mână de paie. Ori vrei poate s'o îndopi şi 
să moară de prea multă grăsime? Ascultă-mă 
pe mine. Vacile grase nu dau lapte mult. Aşa 
că să nu te grăbeşti cu mâncarea. 

— N’avea nicio grijă in această privinţă, 
rosti ca încheiere bărbatul. Mă ştii că nu sunt 
un risipitor. 

Şi incepând de-a doua zi, mulse vaca în fie- 
care dimineaţă. Nu lua nici mai mult nici mai 
putin decât douăsprezece ocale, aşa cum faga- 
duise geambasul. 

Gospodinei îi venea să joace de bu.urie. La 
una ca asta nu sar fi aşteptat. Văzând că totul 
nu fusese minciună, începu să-şi facă fel de fel 
de planuri. Isi vedea ograda plină de vite, iar 
casa mult mai înaltă şi mai arătoasă. 

Dar în acelaşi timp, vaca nu se bucura câtuşi 
de putin de hrană îndestulătoare. Nu i se da 
să mănânce decât o mână de paie dimineaţa. 
N'o scoteau niciodată la păşune şi staulul în 
care o ţineau închisă era murdar şi întunecos, 
Pasă-mi-te, mai înainte fusese o cocină de 
porci. 

Cu cât o ţineau mai mult închisă în staul, cu 
atât începea să slăbească. Dela o vreme nu 
dădu decât zece ocale de lapte pe zi, apoi 
şapte, apoi cinci, până când ajunse la trei 
cale. Si poate car fi pierit de foame biata 
vacă, dacă un nepot al gospodarului, băiat mi- 
lostiv şi cuminte, care făcea mai toate treburile 
prin ogradă, mar fi avut grijă să-i dea hrană 
mai din belşug şi să-i culeagă iarbă din gră- 
dina, pe care i-o punea proaspătă sub bot. 

Din pricină că stăpânii lui erau oameni sgâr- 
citi şi fără inimă, îl lăsau să doarmă in staul, 
pe nişte paie, lângă vacă. Noaptea, când începea 
să simtă frigul, se culca sub botul vacii ca să-l 
încălzească cu răsufletul ei. Şi de multe ori 
Joiana, căreia aşa îi puseseră numele, îl lingea in 
creştet cu prietenie, parcă l-ar fi cunoscut de 
când lumea. 

Copilul n'avea decât unsprezece ani, dar era 
sprinten nevoie mare şi pururi îl vedeai lu- 
crând, fie la câmp, fie in ogradă, fie prin 
coşare. 

Dar, cu toate îngrijirile lui, biata vacă slă- 

bea văzând cu ochii. Intr’una din zile, nu putu 
să dea mai mult decât o singură oca de lapte. 
Bospodina, înfuriată peste măsură, se grăbi 
să-i dea de veste bărbatului ei ce mare pacoste 
käzuse asupra lor, dojenindu.-l că de geaba se lău- 
Hase cu Joiaria, pentru care dăduse o mulţime 
de bani, că nu era bună de nimic şi că n’ar 


fi fost rău dac'ar fi dus-o la târg s'o vândă 
altcuiva. 

Omul, plictisit de gura femeii şi imboldit el 
însuşi la necaz, se grăbi să ia batul din tindă 
şi intră numaidecat în staul, cu gând să sno- 
pească vaca în bătaie. 

— Dobitoc plin de răutate, strigă el începând 
să-i croiască cu joarda pe spinare, cum de nu-ţi 
e ruşine să te porţi atât de aspru cu noi, care 
te-am îngrijit şi ţi-am făcut toate voile? Stă- 
pânilor dela care te-am cumpărat le dădeai zil- 

nic cate douăsprezece ocale de lapte iat 
nouă nu vrei să ne dai decât unul singur. Mi-am 
dat ochii din cap ca să te-aduc in ograda noa. 
stra; ţi-am dat hrană din belşug si nu te-am 
scos afară să te bată vântul şi să te ude ploaia. 
Asta ţi-e răsplata ? Ar trebui să-ţi sfarm teasta 
capului cu grebla! 

— N'ai decât să dai în mine cât vrei, răs- 
punse Joiana plecându-şi fruntea. Uite în ce 
stare m'a adus sgârcenia ta şi-a nevestei tale. 

— Doamne, Maică Precistă! strigă atunci 
femeia îngrozită, Asta e mai bună ca toate. 
Vaca noastră ştie să şi vorbească. Am spus 
eu că trebue să fie ceva la mijloc. Când ai 
adus-o pe poartă, am băgat de seamă din 
capul locului că se uită cruciş. Ai ajuns la 
vorba mea că e fermecată ? 

Bărbatul nu ştiu ce să răspundă. Rămăsese 
cu gura căscată şi cu băţul ridicat de parcă 
l-ar fi bătut cineva în cuie. Auzi, un dobitoc 
care să vorbească! Nu mai incăpea îndoială că 
vaca 'era fermecată. Totuşi, fiindcă acum îi 
sta în putință să se înţeleagă cu dânsa, ii 
spuse: 

— Văd că ai limba destul de lungă, vrăji- 
toareo! Desluşeşte-mă, pentru ce nu vrei să 
mai dai lapte? 

— Fiindcă nici voi nu-mi daţi hrană destulă, 
răspunse Joiana. Nu m'aţi scos niciodată la 
păşune şi m'aţi ţinut închisă în staul, c'o mână 

de paie sub bot. Cum aş putea să dau lapte 
mai mult, când aud seara că se întorc vacile 
dela câmp, după ce-au păscut toată ziua ? Poate 
c'aş fi murit de foame dacă nu sar fi milostivit 
de mine copilul acesta, care din vreme în vreme 
îmi aducea din grădină câte-un pumn de iarbă. 

— Aşa? Va să zică nepotul meu ţine cu tine? 
Aturisit: ştrengar ! Ei lasă cam să-i arăt eu lui. 
De azi înainte să nu-l mai văd prin ograda 
mea. 

— De azi inainte, strigă cu asprime vaca, nici 
eu nici copilul nu mai suntem în stăpânirea voa- 
stra. Află că, deşi am întăţişarea unei vaci, eu 
sunt o zana. Am fost prefătută in dobitoc 
acum şase ani, din pricină că n'am vrut să iau 
de bărbat pe un smeu ce se pripăşise la curţile 
noastre şi-a vrut să-l ucidă pe tatăl meu. 

Bărbatul şi nevasta nu ştiau ce să mai creadă. 
Deodată, o lumină mare li se făcu înaintea 
ochilor şi în loc de Joiana, în faţa lor se năzări 
un chip frumos de zână, îmbrăcată în haine 
scumpe şi-atât de frumoasă încât la soare te 
puteai uita, dar la dânsa, ba. 

— Oameni răi, zise iarăşi zâna, ca pedeapsă 
pentru sgârcenia şi neindurarea voastră, vă 
osândesc să nu mai aveţi niciodată vacă în 
staul care să dea un strop de lapte. Pe copil 
îl iau cu. mine şi-i voiu arăta calea pe care să 
meargă spre noroc şi belşug. 

Acestea zicând, luă copilul de mână şi ni- 
meni nu-i mai zări. 

Bărbatul şi nevasta rămaseră singuri cuc. 
La câtăva vreme după asta işi cumpărară o 
altă vacă, dar nu dădu niciun strop de lapte. 
Aşa s'a mai întâmplat şi cu altele şi poate 
că nici astăzi n'au un singur strop de lapte 
in toată casa lor. 


AJUTĂ-ŢI APROAPELE! 


Se apropiau sărbătorile Crăciunului şi copiii 
începeau să se pregătească să meargă cu co- 
lindul. li vedeai alergând incoace şi incolo, cu 
căciulile indesate pecte urechi, cu gulerele ridi- 
cate şi sufland in pumni să-şi încălzească mâi- 
nile degerate. 

Lică, Tica şi Firică, trei buni prieteni care 
erau în aceeaşi clasă şi locuiau pe aceeaşi stradă, 
îşi făcură planul să pornească şi ei cu colindul. 
Se adunau cand la unul, când la altul şi învă- 
tau cele mai frumoase colinde, hot&rifi ca toată 
lumea care i-ar fi auzit să rămână pe deplin 
mulţumită şi ei să fie mai buni urători. 

Intr’o zi, cea dintâi zi de când li se pusese 
vacanţă, aflară o veste nespus de dureroasă, 
care îi mâhni peste măsură. Unui coleg al 
lor, al cărui părinte era dulgher, i se întâm- 
plase nenorocirea ca un buştean să cadă peste 
piciorul bietului om tocmai în clipa când voia 
să-l dea jos din car. Fusese trimis în cea mai 
mare grabă la spital şi-aci 1 se făcuse cunoscut 
Caveau să-i taie piciorul mai sus de genunchi. 

Copiii rămaseră incremeniti auzind această 
întâmplare şi nu ştiau ce să facă să-şi mângâie 
prietenul care plângea cu lacrimi fierbinţi, măr- 
turisind că părinţii lui erau oameni săraci şi că, 
mai ales în imprejurările de-acum, cu greu 
puteau s'o scoată la capăt cu nevoile, având de 
făcut mari cheltuieli şi neavând niciun bar pus 
deoparte. 

După ce se despărţiră, Lică porni spre casă 
cu inima plină de amărăciune, gândindu-se la 
nenorocirea ce căzuse pe capul bietului său 
coleg. Maică-sa, văzându-l tras la faţă şi aproape 
cu lacrămi în ochi, îl întrebă ce are. El răs- 
punse la început că nare nimic, dar în urma 
stăruințelor mamei sale, povesti întâmplarea cu 
buşteanul şi lăudă frumoasele purtări ale co- 
legului pe care nenorocul il pedepsise întrun 
chip atât de aspru, fără ca bietul de el să fi 
avut vreo vină. 

— Uite, intr’o astfel de imprejurare, zise 
mama, S'ar cuveni ca voi copiii să puneţi mână 
dela mână şi să-l ajutaţi pe cel căzut în neno- 
rocire, fiindcă numai atunci eşti plăcut lui 
Dumnezeu când îţi ajuţi aproapele peste care-a 
dat o mare năpastă. 

— La asta mam gândit şi eu, mamă, răs- 
punse copilul, dar din puţinul nostru cu ce-l 
putem ajuta ? 

— Eu socotesc, reluă mama, că lucrul cel 

mai bun ar fi ca tot ce veţi strange cu colindul 
Bă-i trimiteţi dulgherului. El acum nu mai 

ate munci şi poate că în zilele de Crăciun 
opiii lui să n’aib&’ o bucată de pâine pe masă. 
Cu ceea ce îi veţi da voi, cu ceea ce îi vor trimite 
biții, se va putea strânge o sumă de bani care 
să le fie de folos. 

— Al dreptate, mamă, aşa vom face, răspunse 
cu deplină încredințare Lică, simțindu-se mulţumit 
de pe-acum că putea şi el, cu oricâtde puţin să 
vină în ajutorul unei familii nevoiaşe. 

Căută numaidecât să dea ochi cu cei doi 
prieteni ai lui, Tică şi Firică, şi le spuse ce 
fel de povaţă îi dăduse maică-sa în privinţa 
mijlocului de ajutorare a dulgherului. Prietenii 
erau şi ei de părere că numai astfel puteau să 
strângă o sumă de bani, făcându-le cunoscut 
acelora în casele cărora aveau să intre că nu 
pentru ei adunau banii, ci pentru cineva care 
se schilodise de pe urma mestesugului. 

În seara de ajun, Lică, Tică şi Firică porniră 
cu colindul. Ningea des, cu tulgi mari şi fe- 
restrele luminate se zăreau ca printr'o ceaţă. 
Glasuri limpezi se auzeau până departe gi, din 
loc in loc, mogaldete cu şaluri înfăşurate in 
jurul grumazului, cu trăiştile la şold şi cu 
câte-o vărguţă in mână ca să se apere de câini, 
aşteptau să sfârşească cei sosiți înaintea lor, 
ca să se ia la întrecere şi să spintece cu gla- 

surile lor puternice intunerecul ce bătea in 
vânăt de-a-lungul ulitelor. 

Cei trei prieteni se duseră mai întâi la ca- 
sele cunoscute, unde fură primiţi cu strigăte de 
bucurie. Banii îi aduna Firică, întrucât era cel 
mai mare. Străbătură mai multe străzi şi in- 
trară intr’o mulţime de case, unde se bucurau 
de aceeaşi primire plină de bunăvoință. 

Cam aproape de miezul nopţii, când trecăto- 
rii se zăreau din ce în ce mai rar pe uliti, Lică 
fu de părere să se retragă spre casă, spunân- 
du-le celor doi tovarăşi să meargă la dânsul, 
să numere banii, şi a doua zi de dimineaţă să 
se ducă împreună la casa dulgherului şi să-i 
inmâneze soţiei lui suma câştigată. 

— Tu vrei să-i dăm toţi banii? intrebă Fi- 
Trică. 

— Negresit, răspunse Lică, doar aşa ne-am 
înţeles. 

— Bine, dar atunci să colindăm de pomană 
prin zăpadă şi mâine să n’avem în buzunare 
niciun gologan, atunci când alţi copii de seama 
noastră îşi vor cumpăra fel de fel de lucruri 
din ceea ce vor fi strâns cu colindul? 

Lică şi Tică tocmai voiau să răspundă şi să-l 
dojenească pe tovarășul lor că-şi lua vorba ina- 
poi, când acesta, lovindu-se cu palma peste 
frunte ca şi cum de-abia atunci şi-ar fi adus 
aminte de ceva, le spuse: 

— Ştiţi că nu departe de-aci locueşte un om 

cu dare de mână, pe care părinții mei cu- 
nosc foarte bine. Dacă ne-am duce: şi la 
dânsul ? 

— Fie, răspunseră ceilalți doi, iar după aceea. 
să mergem acasă. 

— Cred că e mai bine, reluă Firică, să mă 

duc eu singur la început, să văd dacă ferestrele 
sunt luminate. Voi să m’asteptati aci. Casa ela 
câţiva paşi. Mă reintorc numaidecât. 
Increzători, cei doi copii îl lăsară pe Firică 
să plece. Agşteptară câtăva vreme, dar văzând 
că tovarăşul lor nu se mai reintoarce, cotiră la 
stânga, pe unde il văzuseră plecând şi, după 
câţiva paşi se opriră, socotind că de-aci l-ar fi 


90 AL. IACOBESCU 


putut zări mai lesne. Dar aşteptarea le fu za- 
darnică şi de astădată. 

„— Să ştii că Firică nu mai vine înapoi, zise 
Tică. 

— N’as crede să fie atât de rău la suflet, 
răspunse Lică. 

— Atunci, pentru ce s'a arătat nemulţumit 
când i-ai spus că pentru noi nu păstrăm nimic 
din banii adunaţi cu colindul ? 

— Se poate intâmpla ca tu să ai dreptate. 
Eu zic însă să-l mai aşteptăm. 

— Să-l mai aşteptăm, zise Tică, suflandu-si 
în pumni să-şi desmorţească degetele. 

Trecuse o bună bucată de vreme dela ple- 
carea lui Firică, dar parcă il inghifise pămân- 
tul. Pe ulifi nu se mai zărea nimeni. Ninsoa- 
rea era şi mai deasă şi începuse să sufle un 
crivat tăios ce ridica nămeţii pe lângă porți. 

Cei doi copii rămaseră cu încredințarea că 
tovarăşul lor fugise cu banii. Aşa ceva nu 
le-ar fi trecut niciodată prin minte. Lică, îndu- 
rerat cum nu fusese nicicând, mdi cu seamă 
că-l zugrăvise pe Firică în ochi mamei lui ca 
pe-un băiat cuminte şi cu suflet bun, începu să 
plângă cu amărăciune şi parcă nu-i mai venea 
să se reîntoarcă acasă şi să le mărturisească 
părinţilor lui cu ce fel de tovarăş plecase la 
drum. 

In clipa aceea, un domn care trecea pe stradă, 
înalt şi bine îmbrăcat, văzându-l pe Lică plân- 

@and, se apropie in cea mai mare grabă si, 
punându-i mâna pe umăr, il întrebă cu bună- 
fate : 

— Ce ţi s'a întâmplat, micutule? 

— Un tovarăşal nostru, răspunse Lică prin- 
tre hohote de plâns, cu care-am colindat jumă- 
tate din noapte, a fugit cu banii si maine navem 
ce să-i ducem bietului dulgher. 

— Dulgher? Tatăl tău e dulgher? 

— Nu, domnule, dulgher e părintele unui co- 
leg al nostru. l-a căzut un buştean peste pi- 
cior şi i l-a frânt. Acum e la spital şi noi am 
luat hotărirea să mergem cu colindul şi banii 
ce vom strânge să-i ducem acasă la dânsul ca 
să aibă familia cu ce să-l îngrijească. 

Domnul rămase pe gânduri câteva clipe, apoi 
înțelegând totul, mângâie copilul pe obraz şi-i 
spuse: 

— Tovarăşul vostru e de două ori vinovat; 
mai întâi pentru că va lăsat în părăsire, când 
trebuia să facă parte dreaptă între câteşitrei; 
în al doilea rand, pentrucă ştia foarte bine in 
mâna cui aveau să ajungă banii strânşi. Prin 
fapta lui a dat dovadă că e un nesimţitor şi 
că nu-l doare suferinţa aproapelui. Dar, ia 
să-mi spuneţi, unde e casa dulgherului căruia i 
sa întâmplat nenorocirea ? 

— Aproape de marginea târgului, domnule, 
răspunse Lică oprindu-se din plâns şi privin- 
du-l cu ochii inseninati de bucurie. 

— Bine, să mergem impreună pân” acolo. 

Porniră împreună şi, când ajunseră în poartă 
domnul scoase din buzunar o hârtie de o mit 
de lei şi i-o întinse lui Lică, zicând: 

— Du-te şi bate °g uşă. Zici că dulgherul a 
fost. dus la spital. Nevasta şi copiii trebue să 
fi rămas acasă. Dă-le aceşti bani şi spune-le 
că i-ai câştigat cu colindul. Eu voiu aştepta aci. 
Dar să nu pomenesti nimic de mine. Totul por- 
neşte numai din dărnicia ta. 

Lică se reintoarse după câteva clipe. Făcuse 
întocmai aşa cum îl povăţuise domnul care sta 
de-o parte, sub felinar, alături de Tică. 

— Ai dat banii? întrebă el. 

— Da, şi mama colegului nostru părea nespus 
de mulţumită. 

— Bine, acum să mergem. Pe tovarăşul 
vostru care s'a dovedit atât de rău la inimă, să 
nu-l mai băgaţi niciodată în seamă. Chiar dacă 
şi-ar cere iertare şi v'ar înapoia banii, să-l oco- 
liţi. Si fără să-i aduceţi vreo mustrare, să-l Jä- 
Sati să treacă înainte dacă vă veţi întâlni pe 
acelaşi drum. ori să-i intoarceti spatele ca unui 
nemernic. 

După ce merseră împreună câtăva vreme, în 
clipa când s'ajungă aproape de casa lui Lică, 
domnul milos vari în buzunarul fiecăruia din- 
tre copii câte-un pumn de gologani şi urându-le 
noapte bună, coti pe altă stradă. 

Dumnezeu avea să-l răsplătească pe fiecare 
după purtările lui. 


MOS VULPOI 


Mos Vulpoi îşi avea culcuşul în scorbura 
unui tufan, la rădăcina căruia săpase el însuşi 
o groapă adâncă in care adunase o mare gră- 
madă de frunze uscate. Trăia împreună cu cei 
doi pui ai săi, cărora le crescuseră mustăţile si 
începuseră să umble după vânat. Işi plimbau 
cozile prin stufişuri de-ai fi zis că toată pădu- 
rea e a lor, iar atunci când nu găseau demân- 
care prin apropiere, se încumetau s'o ia razna 
spre satul vecin, numai cu nădejdea să dea 
peste vreun cote de păsări. 3 

Intro noapte cu lună plină, cei ‘doi pui de 
vulpe se jucau pe iarbă, fugărindu-se printre 
copaci. Isi făceau vânt cu cozile dându-se de-a- 
berbeleaca şi săreau peste şanţuri, mulţumiţi 
că se ospătaseră bine în seara aceea. Moş Vul- 
poi, părintele lor, adusese o găină dela mari 
depărtări, şi-o întulecaseră împreună lingându-se 
pe mustăţi şi făcând să li se sburlească blănile 
roşcate de plăcere. 

Acum, când toate dormeau in jur, ei nu-şi 

mai găseau astâmpăr tăvălindu-se pe iarbă și 
sărind în două picioare. 

Deodată, cel mai sprinten dintre puii de vulpd 
îi spuse celuilalt: 

— Ascultă, frate, tu auzi ceva? 

— Parcă aud un lătrat de câine şi imi mi- 
roase a om care s'apropie. 

— Să mergem de grabă să-i dăm de veste 
părintelui nostru că ne paşte primejdia. 

Şi cât ai clipi din ochi, o sbughiră spre vi- 
zuină. 

Mos Vulpoi dormea dus, căci era tare obo- 
sit de alergătură. Străbătuse cale lungă în ziua 
aceea, umblând după vânat şi-acum zăcea trântit 
pe-o coastă, mustăcind prin somn. Mi se pare 
că tocmai visa că jumuleşte o rață pripăşită 
prin marginea crângului. 

— Tată, scoală că s'apropie primejdia! stri- 
gară într'un glas puii de vulpe. 

— Ce? Care primejdie? întrebă moş Vulpui 
simțind că-l furnică spaima pe sub blană. Poate 
“aţi visat urât, neghiobilor! 

— Nu, tată; am auzit lătrat de câine şi-am 
simţit miros de om la oarecare depărtare. Hai 
să ieşim afară şi s'ascultăm împreună. Cred 
c’ai să ne dai dreptate. 

Aşa şi făcură. In clipa când ajunseră pe mă- 
gura din preajma vizuinii, lătratul de câine se 
auzi şi mai desluşit. Vreascurile trosneau sub 
picioarele oamenilor care cunoşteau pesemne 

cărările pădurii, căci se bănuia cum înaintează 
cu pas hotărit, grăbindu-se pe urma câinelui. 
— Să ştiţi că nu-i a bună, zise moş Vulpoi 
nemulţumit peste măsură că fusese turburat din 
somn tocmai atunci când se odihnea mai bine. 
Voi rămâneţi aci în vizuină şi să nu vă clintiti 
din adâncul ei. Ca să-i inşel pe vânători, eu 
am s’o iau razna prin pădure, inadins ca să 


mă vadă. Dacă voiu avea norocul să nu m'atingă 
gloantele lor, mă voiu reintoarce cam aproape 
de ziuă. Dacă nu, să ştiţi că mi-au făcut de 
petrecanie. 

Acestea zicând, îşi luă coada stufoasă la spi- 
nare şi se năpusti în goană. Nu făcuse nici o 
sută de paşi când vânătorii, din pricină că era 
lumină ca ziua, îl văzură strecurându-se ’n fugă 

prin hăţişuri. Intinsera pustile să-l ia la ochi, 
în timp ce câinele îi gonea pe urme, lătrând 
furios. Dar moş Vulpoi, şiret nevoie mare, 
făcu o săritură sprintenă şi gloantele se infip- 
seră în trunchiul unui mesteacăn. 

Scăpase de astădată. Dar primejdia îl pân- 
dea incă de-aproape. Alerga cât îl ţineau pute- 
rile, cu câinele după dânsul. Ii sticleau ochii ’n 
cap de frică şi işi făcea fel de fel de planuri în 
ce chip să scape mai repede de urmăritori. 

Gonind fără întrerupere, se pomeni la mar- 
ginea iazului. 

— lată, aici mi sa infundat, îşi zise moş 
Vulpoi oprindu-se un răstimp în mijlocul stu- 
hului. 

Avea de gând s'o ia înapoi, să se strecoare 
ca fulgerul pe sub ochii vânătorilor şi să se in- 
drepte spre cealaltă margine a pădurii, unde 
i-ar ti fost mai lesne s'o ia la sănătoasa. Dar 
cum să scape de blestematul de caine? Il sim- 
fea din ce in ce mai aproape şi-i auzea lătră- 
turile furioase. 

Văzând că nu e chip s’o ia inapoi, se avântă 
în apele iazului. Noroc că-i era coada groasă 
şi-l tinea deasupra, altfel s'ar fi innecat. Bătea 
unda fără preget cu labele dinainte şi sforăia 
pe nări de parcă ar fi fost gata să-şi dea. duhul. 

Luptând din toate puterile, ajunse cam la mij- 
locul iazului. Aci, îşi aduse aminte că-şi lăsase 

puii pradă întâmplării in fundul vizuinii, şi in- 
cepu să-l mustre cugetul că nu era un părinte 
cu dragoste faţă de ai săi atunci când fugea ca 
să scape fără să ţină seamă de primejdia ce-i 
ameninţa pe ceilalţi. 

Ce să facă? Blana i se ingreuia din ce în 
ce şi câinele, care se oprise un răstimp în mar- 
ginea iazului, acum sărise în apă şi gonea spre 
dânsul de parcă n’ar fi vrut să-l scape din ghiare 
în ruptul capului. 

Atunci, porni vârtos înainte. 

— Fie ce-o fil îşi zise moş Vulpoi. Mai bine 
înnecat în fundul iazului decât sfâşiat de câine. 

Şi igi tari coada pe deasupra apelor, luptând 
voiniceşte s'ajungă la celălalt mal. Dar ce să 
vezi ? [azul se scurgea pe sub roata morii, alu- 
necând pe scoc şi clocotind într'o bulboană care 
apoi îşi revărsa apele în albia unui râu. 

Bietul moş Vulpoi, târit la vale ca o coadă 
de mătură, se pomeni aruncat pe sub roţi şi 
îmbrâncit tocmai pe mal, dincolo de moară. Ză- 
păcit şi sufland din greu, din pricină că inghi- 
tise o mulţime de apă, rămase încremenit un 
răstimp, dar, la gândul că s'ar fi putut întâmpla 
să-l urmărească şi aci dulăul, o luă la fugă peste 
câmp şi nu se opri decâtin marginea crângului. 

Sä se innece moş Vulpoi? Să cadă prins in 
ghiarele câinelui ? Să-i ciuruiască alicele blana? 
Dar cum sar fi putut una ca asta? Tocmai in- 

cepuse să se crape de ziuă cand igi luă inima 
in dinţi si porni sprinten spre casă. Işi găsi 
puii variti în fundul vizuinii, îngrijoraţi şi chi- 
nuiti de aşteptare. 

Moş Vulpoi le povesti toată întâmplarea, lău- 
dându-se cât fusese de istet şi de şiret, apoi se 
culcă cu botul pe labe şi adormi. 


GAITA 


La început, cand a facut Dumnezeu vietui- 
toarele pământului, după truda zilnică de-o săp- 
tămână întreagă, băgă de seamă c'ar mai fi rä- 
mas unele lucruri neîmplinite aşa cum îi era 
dorinţa, şi-atunci chibzui îndelung in ce chip 
să le dea tuturora infatisarea cea mai potrivită 
care să le bucure şi să fie spre folosinţa fie- 
căreia. 

Fiarele pădurii porniseră în goană după vânat. 
Lupii şi mistreţii se şi luaseră ’n colţi alergând 
după căprioare. Păsările ciripeau rotindu-se în 
văzduhuri şi'n iarbă nu-şi mai găseau astâmpăr 
gâzele de tot felul. 

Dumnezeu văpsise penele sburătoarelor in 
toate colorile. Intr’o oală mai rămăsese văpsea 
roşie cam de-un deget şi Atotputernicul, ca să 
dea pildă că nimic nu trebue să se risipească, 
socoti că n'ar fi fost rău să mai tragă o pată 
roşie sub guşa botgrosului şi câteva pete mai 
mici în fulgii sticletelui pe care îl invegmAntase 

in tot felul de colori, deoarece venise cel din 
urmă la împărţirea darurilor. 

Nevăzându-i prin apropiere nici pe sticlete, 
nici pe botgros, se gândi să trimită pe cineva 
să-i caute. li fu mai la îndemână gaița, care 
pe-atunci n'avea încă nume, din pricină că Dum- 
nezeu se supărase pe dânsa văzând-o prea sbur- 
dalnică şi slobodă la gură. 

Aceasta, bucuroasă că putea să slujească 
vrerile Domnului, işi luă vânt în sbor şi se 
pierdu deasupra pădurilor. Stăbătu văzduhul 
cu tragere de inimă, dar după câtăva vreme 
începu să se oprească din loc în loc, ici ca să 
dea cu ciocul în găoacea unui cărăbuş, dincolo 
ca să vadă ce fac albinele zumzăind printre flori. 

— Nu mai aveţi astâmpăr, surioarelor ! Striga 
sărind din creangă în creangă gureşa sburătoare. 
A voastră e lumea cu toate darurile lăsate de 
Dumnezeu. Şi, slavă numelui său, n’aveti de ce 
vă plânge, căci rod a sădit din belşug. Dar ce 
tot faceţi acolo rătăcind printre flori? 

— Strângem miere, răspunse regina albine- 
lor, să umplem fagurii pân'a nu se intomna, ca 
s'avem ce mânca la iarnă. i 

— lacă, pierdere de vreme, ţipă gaița intor- 
cându-le spatele. Eu nu mai strâng miere’n 
faguri şi tot nam să mor de foame la iarnă. 

Se duse mai departe şi dădu peste un musu- 
roiu de furnici. Alergau toate, care mai de care 
mai sprintenă şi mai harnică, unele strângând 

seminţe, altele griunte; câteva, mai in putere, 
se străduiau s'aducă la gura musuroiului un 
cărăbuş mort, căci e ştiut că furnicile se pră- 
pădesc după cărăbuşii pe care îi inţeapă cu 
acul când îi văd căzuţi din copac şi-i omoară 
ca să-i mănânce. 

— Nu mai sfârşiţi odată cu treburile, furni- 
‘cilor ? întrebă gaița care abia de-acum îna- 
inte avea chef de vorbă şi băga de seamă că 
toată lumea se strădueşte să-şi agonisească. 
hrana zilnică. 

— N'avem cum sfârşi, răspunse cea mai bä- 
trână dintre furnici, căci nici foamea nu ne dă 
pace, cât e ziulica de mare. Şi-acum, câte 
vreme bună, găsim totul la îndemână, lăudat 
fie Cel de Sus, dar ce ne facem la iarnă când 
om sta pitite'n muşuroiu şi nu vom mai găsi 
nimic de mâncare pe câmp? 

Nemulţumită că nici de astădată nu-şi găsea 
tovarăşi de vorbă, gaița îşi luă sborul mai de- 
parte şi se 'ndreptă spre mijlocul pădurii unde 
ştia că s'adună mai toate sburătoarele, nădăj- 
duind să dea peste botgros şi sticlete. 

Când ajunse în umbra deasă a codrului, auzi 
larmă de glasuri de parcă n'ar fi fost creangă 
pe care să nu se adăpostească un suflet de 
pasăre. Privighetorile cântau mai în desig, cucii 
poposeau o clipă pe un vârf de mesteacăn stri- 
gandu-si numele, apoi o luau razna spre mar- 
ginea făgetului. In trunchiurile găunoase băteau 

cuie ciorănitoarele, iar turturelele săgetau lumi- 
nişurile căutându-şi tovarăşii. 

— Bine vă mai petreceţi vremea, le spuse 
gaița căţărându-se pe o creangă de alun. Par- 
Car fi dat norocul peste voi, nu altceva. Eu 
însă, drept să vă spun, nu mă simt deloc mul- 
ţumită. 

— Dar pentru ce, surioară ? o întrebară ce- 
lelalte păsări făcând roată în juru-i ca c'o 
asculte, ştiind-o bună de gură şi mare meşteră 
în ale povestitului. 

— Prea multe vieţuitoare a făcut Dumnezeu, 
reluă gaița scuturând din cioc. Unde iti întorci 
privirea, numai făpturi de-ale lui. Parcă ce ne- 
voie era la urma urmei de uliu, care ne pân- 
deste din slava cerului ca să ne prindă ’n ghiare ? 
Dacă bunul Dumnezeu mar fi ’ntrebat pe mine 
ce fel de rânduială să statornicească în lume, eu 
l-aş fi povăţuit să lase pădurile slobode numai 
pentru sburătoarele nevinovate, care nu fac 
nimănui rău. Pe câtă vreme aşa cum trăim noi, 
totdeauna cu frica “n sân, nu e nicio scofală. 
Tocmai de aceea mă miră că vouă vă mai arde 
de cântec. 

— Doar pentru asta am fost aduse pe lume, 
surioară, ciripiră de pe înălţimi câteva păsări 
mai gureşe. Ce alt rost avem noi decât să în- 
veselim crângul şi să dăm vieaţă singurătăţilor ? 

— Hei, nu e deajuns atât, reluă cumătra 
mutându-se pe altă creangă. Parcă și pădurea 

m'ajunge să se plictisească odată de-atâta voio- 
sie? Eu nu inţeleg insă cum de vă mai vine să 
ciripiţi cât e ziua de lungă, când ştiţi că ne 
trecem atât de grabnic, când din toate darurile 
lui Dumnezeu ne alegem cu atât de putin. Mai 
bine aţi fi indurerate ca mine şi v’ati gândi la 
soarta voastră, fără să faceţi atâta larmă. N'aţă 


băgat de seamă că rareori mi se smulge cu- 
vântul din cioc? Eu tac ca peştele în apă şi nu 
mă tânguiesc decât atunci când îmi aduc aminte 
de nedreptăţile pe care le avem de suferit. Dar 
ce să mai lungim vorba? Mă duc pe-aci'ncolo, 
fiindcă mai am şi alte treburi de făcut. 

Gaiţa îşi uitase de porunca dumnezeiască şi 
cu toate că sticletele şi botgrosul îi stătuseră in 

preajmă atâta vreme, nici nu se uitase la ei 
cel puţin. Ajunse pe alte meleaguri şi intră în 
vorbă cu alte vieţuitoare. Pe toate le mustra 
că se trudesc peste puterile lor şi că fac prea 
multă larmă, atunci când ea, biata, de-abia dacă 
scotea sunet pe cioc. 

Aşa îşi pierdu vremea ziua întreagă şi-o ajun- 
se noaptea la o margine de crâng. Se cuibări 
de cu seară pe-o ramură de anin şi după ce-şi 
mai ciuguli penele neavând ce face, adormi. A 
doua zi, în revărsatul zorilor, deschise ochii în 
lumină şi gândul că nu-i dusese în ajun răspun- 
sul dorit Ziditorului lumii, o făcu să se înspăi- 
mânte. i 

Işi luă inima n dinți gi, bătând pripit din 
aripi, porni spre grădinile raiului unde bunul 
Dumnezeu se sfatuia cu Sfantul Petre. Cand o 
văzu pe gaiță săltând în sbor peste întinderi, 
îi făcu semn să se apropie şi o intreba fără 
asprime : | 

— Unde mi-ai fost pân” acum, neastâmpărato ? 

— Am fost să-i caut pe sticlete si pe botgros, 
Doamne, minţi cumătra, dar n'am dat nicăieri 
peste dânşii. 

— Poate că nici nu i-ai mai fi cunoscut dacă 
i-ai fi întâlnit, răspunse bunul Dumnezeu, căci 
de ieri dela amiază s'au mai schimbat oarecum 
la înfăţişare. Am trimis pe altcineva să mi-i 
aducă, ştiind că tu nai vreme decât să cAnti 
din drâmbă dela cuib la cuib. Pentru asta, te 

pedepsesc să nu-ţi mai tacă gura şi toţi urmaşii 
tăi să fie flecari, iar cei ce vor avea de spus 
mai multe decât trebue, să se numească tot 
gaite ca tine. 

Din ziua aceea, gaita e o pasăre nesuferită 
pentru multă lume, cu toate că se deprinde 
lesne să rostească cuvintele pe care le-aude 
din gura omului. 


BOIER SALCAM 


Au fost odată trei fraţi care îşi puseră în gând 
să împartă moştenirea părintească şi să se 
aşeze fiecare la casa lui. Impărţiră lucrurile mai 
de preţ găsite prin odăi, iar când ajunseră la 
petecul de moşie ce trebuia şi el împărţit în 
trei parti deopotrivă de mari, fratele cel maj 
îm vârstă zise: 

— La moartea părintelui nostru mie mi s'a 
lăsat pe seamă îngrijirea voastră, scumpii mei 
fraţi. Mam purtat destul de bine şi cred că 
n’ati avut niciodată pricină să vă plangeti de 
ceva. Aşa că moşia mie mi se cuvine. Dar, ca 
să nu credeţi că sunt rău la suflet, vă las şi 
vouă, să vă împărţiţi aşa cum veţi crede cu 
cale, partea din spre gârlă. 

— Dar ce să facem cu ea? întrebă cel mai 
mic dintre fraţi. Pamantul e numai nisip. Nicio 
buruiană nu prinde rădăcină intr’insul şi noi, 
care suntem plugari, avem nevoie de pământul 
cel bun, pe care să-l putem munci. 

— Eu n'am de dat altceva, răspunse fratele: 

cel mare. Dacă vreţi să-l împărţiţi între voi, 
bine; dacă nu, duceţi-vă cu Dumnezeu şi vă 
căutaţi alte rosturi prin lume. Mai sunt oameni 
care n’au moştenit nimic şi, oricât de greu, 
tot ajung să-şi câştige o bucată de pâine, Aşa 
să faceţi şi voi. 

Fraţii îşi plecară fruntile şi se retraseră cu 
inimile pline de amărăciune. Işi lux fiecare dä- 
saga pe umăr şi, după ce se îmbrăţişară, por- 
'niră unul spre apus iar celălalt spre răsărit ca 
să-şi încerce norocul în lume. 

Mijlociul intră slugă la un neguţător si,.dupa 
nu ştiu câtă vreme, văzându-l că e cinstit şi cu 
tragere de inimă, acesta îl făcu tovarăş la câş- 
tig. Locuiau în aceeaşi casă şi negoful mergea 
de minune. Acum, nu l-ai mai fi recunoscut pe 
bietul băiat care cu zece ani în urmă bătuse în 
uşa prăvăliei cerând să fie primit ca slugă. Prin 
muncă şi cinste, ajunse stăpân şi bogat. 

Cel mai mic, după ce colindă lumea în lung 
şi'n lat, ajunse într'o bună zi, camin scăpătatul 
soarelui, la o moară. Ceru să fie găzduit peste 
noapte şi morarul îl primi cu bunătate, dar ii 
spuse că moara nu mai macină de îndelungă 
vreme din pricină c’a pus stăpânire pe ea ne- 
curatul şi pietrele nu vor să se urnească din 
loc, oricât ar fi fost de iute şuvoiul ce venea 
pe scoc. 

— Lasă-mă pe mine să dorm la noapte în 
moară, zise mezinul, şi dac'o fi să dau de coa- 

da necuratului, pun jurământ să i-o smulg din 
rădăcină. 

Morarul n’avea de ce să se împotrivească, 
dar se temea ca nu cumva să i se întâmple 
vreun rău flăcăului. Il-povăţui să se ascundă 
după uşă şi so ia la fugă de îndată ce i sar 
fi părut că-l ameninţă primejdia. 

— W'avea nicio grijă, moşule, îi spuse băia- 
tul. De mi-o fi 'n putinţă să fac să umble moara 
din nou, poate că mă iei slugă cu simbrie şi 
atunci ai să vezi cât sunt de harnic şi de priceput. 

Făcu aşa precum făgăduise. Dar în loc să se 
culce după uşă cum îl povăţuise morarul, se 
trânti pe piatra de deasupra si punându-şi dă- 
saga sub cap, adormi. 

Cam pela miezul nopţii auzi un vuiet în pod 
şi se trezi numaidecât. Ascultă cu luare aminte 
şi i se păru c'ar pogori cineva pe scară. N'avea 
nimic la îndemână ca să se apere. Pipăind in- 
coace şi ’ncolo, dădu peste o lopată cu coada 
lungă, de care se slujea morarul să arunce gră- 
untele în obroc. O apucă vârtos de coadă şi 
ridicându-se în capul oaselor, se aşeză la pândă. 

Cu toate că era intunerec să-ţi dai cu dege- 
tele în ochi, îl zări la început pe tartorul dracilor 
coborind cu furca în mână pe scară. Alţi draci 
mai mărunți veneau după dânsul, toţi având 
cornite. Le sticleau ochii ca nişte cărbuni aprinşi 
de-ai fi zis c'a luat moara foc. 

Se strânseră în jurul tartorului şi acesta, după 

ce lovi de trei ori cu furca in piatra morii, se 
pregătea să rostească un cuvânt prin care să 
întărească jurământul făcut mai înainte, când 
dădu cu ochii de flăcăul nostru. 

— Ce cauţi aici? întrebă el cu asprime. 

— Ce caut? răspunse tânărul sărind drept 
în picioare. Eu caut ce caut, dar tu ce cauţi» 
drace ? 

— Moara e a mea, zise tartorul. O am în: 
stăpânire din ceasul când fratele cel mic al 
morarului mi-a vândut sufletul ca că-l ajut să 
rămână singur stăpân pe moştenirea părintească. 
Hotărit în planurile lui, l-a urmărit zi şi noapte 
pe fratele său, cu gând să-l arunce în scoc şi 
să-l înnece. Dar nu şi-a putut ajunge ţinta, ne- 
socotitul ! Intr'o noapte, după ce dăduse drumul 
şuvoaielor şi-l aştepta pe fratele său să se re- 
întoarcă nu ştiu de unde, s'a urcat pe scândură 
şi, lunecând, a căzut el în bulboană şi sa innecat. 

— Atunci, zise flăcăul, şi-a primit răsplata 
cuvenită. I-ai luat sufletul, ce mai vrei cu moara ? 

— Stăpânesc jumătate dintr'insa, deoarece 
fraţii erau tovarăşi pe moştenire şi nu desleg 
pietrele să umble decât atunci când şi fratele 
care trăieşte îmi va vinde mie sufletul său ca 
să i-l iau după ce va muri. 

— Piei drace! strigă atunci flăcăul inchinan- 
du-se. Piei satană blestemată, şi neam de nea- 
mul tău să nu mai calce cu piciorul pelocurile 
acestea ! 

Zicând, apucase lopata de coadă şi se pre- 
gătea să lovească, dar în aceeaşi clipă moara 
se umplu de fum şi-un miros de pucioasă se 
răspândi pretutindeni. Tipand ca din gură de 
şarpe, dracii se rostogoliră pe gura pivniţei, 
astfel că nu mai rămase nici urmă dintr'inşii. 

Atunci, ca prin farmec, moara începu să um- 


ble. Huruiau pietrele ca în zi de târg, când se 
strâng carele în poartă, aşteptând să le vie 
rândul la măcinat. 

Morarul, trezindu-se din somn speriat, veni 
să vadă ce se petrecea oare în casa pe care-o 
ştia pustie şi în cuprinsul căreia nu se mat 
auzise scrâşnet de pietre de cine ştie când. 
Aprinse un capăt de lumânare şi intrând pe 
uşă, îl zări pe flăcăul nostru potrivind învârtirea 

pietrelor şi umblând de colo până colo ca omul 
care nu-şi mai vede capul de-atâtea treburi. 

— Merge moara, nepoate? |intrebă cu ne- 
încredere ‘morarul. 

— Merge, cum bine vezi, şi-aşa va merge 
pururi de-aci inainte, fiindcă nici dracii n'au să 
mai vie să ne supere. 

— Ai dat cumva ochi cu dânşii ? 

— Ba era cât pe-aci să-i strivesc cu lopata, 
dar au luat-o la fugă mai din vreme. 

— Binecuvântat fie numele Domnului } strigă 
cu inima plină de bucurie morarul. Acum îmi dau 
seama că norocul mi te-a adus în casă. Dacă 
nai fi fost tu, ce sar fi ales de mine? Uite, 
drept răsplată că mi-ai scos moara din ghiarele 
necuratului, te fac tovarăş de azi înainte şi câş- 
tigul îl vom împărţi totdeauna pe din două. 

Flăcăul atât aştepta. A doua zi, se trezi în 
revarsatul. zorilor şi după ce puse totul în ran- 
'duială, trimise după oamenii din împrejurimi 
care voiau să macine şi în scurtă vreme, ograda 
se umplu de larmă şi de belşug ca şi altădată. 

Dar ce făcea în acest timp fratele său mai 
mare, care stăpânea singur averea părintească 
şi îşi alungase fraţii ca un nelegiuit? Trăind 
mereu singur şi nelegând prietenie cu nimeni, 
mavea alt gând decât să facă să-i sporească 
averea, purtându-se cu asprime şi făcându-se 
vinovat de necinste şi rea voinţă. 

Pe locul din marginea gârlei, unde nicio 

-buruiană nu prindea rădăcină, cu chiu cu vai 
sădise un salcâm, fiindcă aşa auzise el din gura 
bătrânilor, că salcâmului îi prieşte la nisip. 
Lumea, care nu-l putea suferi, îi spuse de-aci 
înainte boier Salcâm, poreclă pe care o păstră 
până la moarte. 

După nu ştiu câtă-vreme, întâmplarea făcu 
să se întâlnească la un târg câteşitrei fraţii. 
Cei doi mai mici se imbrăţişară cu mare dra- 
goste când se văzură, dar nu vrură să-l bage în 
seamă pe cel mare, ocolindu-l. Acesta, care 
aflase pesemne că izbutiseră prin muncă să 
strângă avere şi se bucurau de bunăvoința şi 
încrederea aproapelui, se grăbi să-i întâmpine 
şi le spuse: 

— Rău am păcătuit faţă de voi, bunii mei 
fraţi. In orbirea mea, vam alungat din vatra 
părintească, socotind că voiu fi mulţumit dacă 
voiu păstra totul numai pentru mine. Dar m'am 
înşelat ca un neghiob ce sunt şi-am ajuns la 
încredințarea că omul nu se cuvine să trăiască 
numai pentru sine, ci e dator să-şi ajute fraţii şi 
pe aproapele său imp&rtind cu ei bucuria şi 
necazul. lertaţi-mă, fraţilor, şi căutaţi să uitaţi 
amărăciunea ce v’am pricinuit. Fagaduesc ca 
de-aci înainte să v’ascult povata şi aş dori să 
locuim împreună, ca fraţi buni ce suntem. 

Mijlociul şi mezinul rămaseră pe gânduri un 
răstimp, întrebându-se dacă nu cumva fratele 
lor mai mare avea vreun gând ascuns che- 

mându-i să vieţuiască laolaltă, după ce mai 
întâi ii alungase fără milă. 

— Am auzit, îi spuse mijlociul, că nici faţă 
de oamenii din sat nu te-ai purtat cum se cuvine. 
Toată lumea te urăşte şi nimeni nu-ţi calcă 
pragul. Dacă vrei să trăim împreună, casa şi pă- 
mântul să fie ale mele şi ale fratelui meu 
mai mic, iar tu să asculti numai de îndemnurile 
noastre, fiindcă numai astfel vom putea şterge 
pata care apasă asupra numelu tău. 

Omul n’avu încotro și trebui să primească, 
Acum, ceilalţi doi fraţi isi luară pe seamă în- 
grijirea pământului şi în scurtă vreme ajunseră 
să se bucure de încrederea sătenilor, ca pretu- 
tindeni pe unde îi purtase norocul. Boier Salcâm 
muri după vreo câţiva ani şi toţi care îl cunos- 
cuseră, trecând pe lângă groapa lui, spuneau: 

— Uite, aci se odihneşte unul care şi-a alungat 
fraţii şi care-a trăit de prisos pe lumea aceasta. 


INIMA DE PIATRA 


Odată, Grigoriţă se plimba împreună cu părinţii 
săi printr'o livadă, la poale de munte. Era către 
sfârşitul verii şi frunzele începuseră să îngăl- 
benească. Albia secată a unui râu ducea pe-o 
margine de povârniş unde se zărea o stâncă 
înaltă în mijlocul altora mai mici, împrăştiate 
până la mari depărtări. 

— Ia priveşte, tăicuţule, zise Grigoriţă, cum 
seamănă stânca aceea cu un cioban care şi-ar 
duce turma la păşune. | 

— Intr’adevar, răspunse tătăl său, seamănă 
foarte mult. Asta îmi aminteşte de o poveste 
pe care am auzit-o în copilăria mea. Era vorba 
tot de o stâncă înaltă ce părea să aibă infati- 
şarea unui cioban ce-şi mâna oile la păşune. 

— Si-o mai ştii povestea aceea? 

— O ştiu, cum de nu. Iată cum s'au petrecut 
luerurile. 

Se zice c’a fost un cioban care avea o turmă 
numeroasă. Avea şi bani, avea şi pământ, iar 
casa în care locuia la poalele muntelui era cea 


116 AL. IACOBESCU 


mai frumoasă din sat. El, însă, din pricină că 
era tare sgârcit, trăia singur şi nu lega prie. 
tenie cu nimeni. Dacă venea cineva să-i ceară 
ajutor, incepea să-l ocărască şi-l da afară pe 
poartă. Nici câinii nu puteau sta în ograda lui, 
fiindcă nu le da de mâncare. Răbdau ce răbdau şi 
în cele din urmă săreau peste uluci şi îşi căutau 
adăpost pe la alte case. 

Intr’o zi, cam aproape de șărbătorile Crăciu- 
nului, iată că intră pe poartă un moşneag cu 
barba albă ca zăpada, răzimându-se în toiag. 
Nevăzând pe nimeni în curte, urcă scara ce 
ducea în tindă şi bătu de câteva ori în uşă. 

Sgarcitul, care sta învelit în suman şi tremura 
de frig lângă fereastră, din pricină că nu făcuse 
foc în cămin ca să se încălzească, zicându-şi că 
asta l-ar fi costat prea mult, se ivi numaidecât 
în prag şi întrebă cu asprime: 

— Ce vrei? 

— Vreau să-mi dai o mână de ajutor, cu- 
metre păstor, îngână cu sfială moşneagul. M'a 
prins iarna fără un ban în pungă şi n'am de 
nici unele. 

Sgarcitul se încruntă şi fără să mai aştepte 
alte deslusiri : 

— Uite poarta, zise el. Pleacă pe unde-ai 
venit. N'am bani pentru leneşi şi cerşetori. Du-te 
şi munceşte, fiindcă numai prin sudoarea fruntii 
se capătă bucata de pâine. 

— Am muncit şi muncesc încă, reluă cu inima 

plină de amărăciune moşneagul. Dar am zăcut 
în pat două luni încheiate şi în acest timp nam 
putut să câştig un singur gologan. Asta mă 
face să bat la uşa d-tale şi să-ţi cer sprijinul. 
Ajută-mă, căci îmi mor copiii de foame. 

— Pleacă odată, strigă cu mânie sgârcitul, 
altfel mă duc şi iau băţul de după uşă şi-ţi 
croiesc câteva pe spinare. 

Moşneagul, văzând că nu e chip să inmoaie 
inima de piatră a sgârcitului, se îndreptă binisor 
spre poartă şi când fu aproape să iasă în uliţă, 
întoarse capul. Il văzu pe îndărătnic tot acolo 
n tindă. Şi-atunci îi spuse: 

— Dumnezeu i-a poruncit omului să-şi ajute 
aproapele căzut în nevoie şi să-şi împartă cu 
dânsul bucata de pâine. Tu, care ai strâns 
avere şi n'ai dat niciodată pildă de milostivire 
fata de cineva, ce-ai să faci cu strânsura după 
moarte, când niciun ochiu nu va lăcrăma şi 
nimeni nu-ţi va pomeni numele cu părere de 
rău? Află insă că ne vom mai întâlni. 

Acestea zicând, porni mai departe pe uliţa 
satului. 

Iarna trecu şi veni primăvara. Ciobanul isi adună 
turma şi se pregătea să pornească spre munte. 
Intr’o zi, unei vecine văduve ii muri copilul 
de pojar. N'avea nici bani pentru îmormântare. 
Ce să facă ? Alergă şi bătu la uşa sgârcitului, 
cu toate că ştia mai dinainte că nare să se 
milostivească de dânsa. Ii ceru s'o imprumute 

cu câţiva bani, pe care avea să-i dea înapoi 
după ce va fi vândut un petec de loc pe care 
il avea în marginea satului. Dar sgarcitul, care 
avea chimirul doldora de bani, nu vru să 
dea nimic. 

Biata femeie plecă plângând să bată la altă 
uşă, cu nădejdea că va găsi poate o inimă care 
să se plece la rugămintea şi lacrimile ei. 

In această vreme, sgârcitul porni să urce po- 


'varnişul. Turma lui numeroasă ajunsese dincolo 
de creastă, când el de-abia se afla în vale. 
Merse ce merse şi făcându-şi în minte fel de 
fel de socoteli în ce chip să mai strângă avere, 
se pomeni aproape de albia unui râu de-a-luhgul 
căreia susurau apele umflate de puhoaiele pri- 

măverii. Aci, proptindu-se ’n cârjă, îi ieşi inainte 
moşneâgul cu barba albă care-i ceruse să-l ajute 
în preajma sărbătorilor Crăciunului. 

— TJi-am spus că ne vom mai întâlni, zise el. 
lată, ţi-a sosit ceasul in care va trebui să dai 
seamă de purtările tale nesocotite Cui vor ră- 
mâne averile pe care le-ai strâns ? Nu te-ai mi- 
lostivit de bătrâneţele mele şi m'ai alungat pe 
drumuri ca un om cu inima de piatră. Darn'ai 
vrut s’asculti nici ruga bietei văduve care mavea 
cu ce să-şi inmormanteze copilul. Ai rămas cu 
inima tare, ca de piatră, îndărătnic şi nesimtitor. 
Atlă însă că mie toate îmi stau în putinţă. 
De-aci înainte te voiu preface în stâncă impreună 
cu turma ta şi vei încremeni pe aceste co- 
clauri ca să te bată ploaia şi vântul până la 
sfârşitul lumii. 

— Doamne, îndură-te de mine! strigă cio- 
banul căzând în genunchi, căci în moşneagul ce-i 
sta înainte îl recunoscuse pe bunul Dumnezeu. 

Dar ziditorul ceruluj şi al pământului făcu un 
semn şi sgârcitul încremeni pentru totdeauna 
în mijlocul turmei, aşa cum se mai vede şi 
astăzi. 

Aşa sunt pedepsite îndărătnicia şi răutatea 
sufletească a unor oameni ce vor să trăiască 
numai pentru dânşii. 


SFÂRŞIT 


CUPRINSUL: 


Dracul păcălit . . s.. 
Guguştuc, vânzătorul de ace 
Tot vulpea mai şireată . . . 


Batul fermecat . . 
Coțofana în a ; $ 

Cei mai buni priéteni . 

Răzbunarea țânțarului . . . 
Copilul fără inimă . 

Joiana . . avs are 
Ajuta-ti aproapele 1 : bee oe, a 
Mog Vulpoi . . e . . 2 2 we o‘ť 
Gaia .... Be cyte” conte A 
Boier Salcâm . . . ° aa 


Inimă de piară . .... 


In colectiunea 


Cezar Petrescu 
Traian Teodorescu 


Ton Pas 
Traian Teodorescu 
Mihail Celarianu 


Ion Pas 

C. Manolache 
Alice Gabrielescu 
Marin Torda 
Traian Teodorescu 
Eugeniu Est 


Ion Pas 
Iie I. Mirea 
Gh. Tulbure 


„CARTEA COPILULUI“ au apărut: 


ILIUTA COPILUL 

COPIII PĂDURII 

INSULA NEAGRĂ 

PĂSĂRICA, DRAGA MEA... 

SHIRLEY, IMPARATEASA COPIILOR 

ISPRAVILE LUI STAN CEL 
CUMINTE 

NICUSOR 

ICONITA ZORINEI, ed, Il-a 

COPIII ee 

POVEȘTILE UNCHIULUI MEU 

CIRCUL PĂDURII 

ABDALAH ȘI FRUMOASA AZAD 

ZASTRA FACHIRUL 

FAMILIA CHIT- CHIT 

COLECTIE DE GHICITORI 

CARTEA MINUNILOR 


Cărți scrise pentru copii si tineret, apărute in 
Editura ,CUGETAREA‘: 


Vintilă Voiculescu 
Alina B. Jordan 
Ioan Tims 

Iie I. Mirea 


Ailina B. Jordan 
I. A. Bassarabescu 
Petru G. Savin 
Cezar Petrescu 
Mihail Lungianu 


ABice Gabrielescu 
Erugenia Makata 
Mihail Negru 

AL. Olinescu 
Mark Twain 
Oscar Wilde 
Cardinal Wiseman 
B. de Saint-Pierre 


Cântece pentru copii 
Pasărea raiului 

Basme japoneze 

Comoara copiilor 
Legendele păsărilor, animalelor, etc. 
Ivanușca Duracioc 

Moş Stan 

Mândrul Florilor 

Fram, ursul polar 

Din ţara lui Alb Impărat 
Comoara lui Prâslea 
Lumira care nu se stinge 
Jupâniţa Ruxandra 
Cămașa fericitului 
Milionul lui Prichindel 
Print şi cerşetor 

Casa cu rodii 

Fabiola 

Paul si Virginia 

